title: Sundansilkkikerttunen

text: Sundansilkkikerttusta tavataan Indonesiassa, Malesiassa, Filippiineillä ja Itä-Timorissa. Lajin kokonaispopulaatiota ei tiedetä, mutta sitä on kuvattu levinneisyysalueellaan pääasiassa yleiseksi, ja se on luokiteltu elinvoimaiseksi.


title: Vittingin rautakaivos

text: Vittingin rautakaivos on Ylistarossa sijaitseva entinen rautakaivos. Alkujaan se avattiin 1600-luvulla ja on ollut käytössä uudestaan 1929-1930, ja jälleen tehty koelouhintaa 1919. Kaivoksen malmi on magnetiittia, ja lisäksi myös rodoniittia ja jossain määrin muita mangaanimineraaleja.


title: Silver Surfer (videopeli)

text: Silver Surfer on Software Creationsin kehittämä ja Arcadia Systemsin vuonna 1990 julkaisema shoot ’em up Nintendo Entertainment Systemille. Peli perustuu Marvelin Hopeasurffari-nimiseen supersankariin.


title: Silver Surfer (videopeli)

text: Pelin alussa on valittava yksi viidestä kentästä, jotka suoritetaan vapaavalintaisessa järjestyksessä. Tasot rakentuvat yhden pomovastuksen ympärille, jotka ovat myös peräisin Marvel-universumista. Tasojen perspektiivi vaihtelee ylhäältä sivulta kuvattavaan. Etäisesti peli muistuttaa Capcomin "Mega Man" -sarjaa.


title: Silver Surfer (videopeli)

text: Peli on tunnettu huimasta vaikeusasteestaan, sillä Hopeasurffari kuolee yhdestä iskusta, jonka jälkeen on palattava tason alkuun. Tämän vuoksi se sai ilmestyessään ristiriitaisia arvosteluja ja sitä pidetään yhtenä konsolin vaikeimmista peleistä. Pelin musiikkeja on pidetty tosin suuressa arvossa.


title: Aarni Voipio

text: Aarni Voipio (vuoteen 1901 Åkerman; 10. helmikuuta 1891 Viipuri – 30. tammikuuta 1965 Helsinki) oli suomalainen teologi ja professori.


title: Aarni Voipio

text: Voipion isä oli senaattori, hovioikeuden presindentti D. W. Åkerman ja äiti Emma Henrika Perander. Hänen veljensä oli juristi, vapaa-ajattelija Väinö Voipio. Yhdessä sisarustensa kanssa Aarni otti käyttöön Voipio-sukunimen vuonna 1901.


title: Aarni Voipio

text: Voipio opiskeli Helsingin yliopistossa vuodesta 1909 alkaen ja julkaisi unissa- eli horrossaarnaamisesta kaksiosaisen väitöskirjan 1921–1922, jonka ensimmäisestä osasta hän sai filosofian tohtorin ja toisesta teologian tohtorin arvon. Voipio julkaisi tutkimuksen keskeiset tulokset myöhemmin englanniksi teoksena "Sleeping Preachers: A Study in Elastic Religiosity" (1951).


title: Aarni Voipio

text: Voipio oli Helsingin yliopiston teologisten esikäsitteiden apulainen 1922–1935 ja käytännöllisen teologian professori 1935–1955. Suomen Pyhäkouluyhdistyksen puheenjohtaja hän oli 1945–1952, ja lisäksi hän toimi useissa muissa järjestöissä ja yhdistyksissä. Voipio julkaisi melko vähän varsinaisia tutkimuksia mutta useita kymmeniä laajempaan käyttöön tarkoitettuja teoksia. Hän kehitti myös käytännöllisen teologian opetusta muun muassa harjoitusten ja opintoretkien avulla, pyrkimyksenään perehdyttää opiskelijoita seurakuntatyöhön. Hän toimi itsekin pappina 1919–1941. Voipio oli innokas musiikinharrastaja, joka opiskeli, sävelsi ja esitti musiikkia ja toimi kuoronjohtajana.


title: Aarni Voipio

text: Voipion ensimmäinen puoliso vuodesta 1915 oli Emma Charlotta Soininen, ent. Johnsson (1886–1959). Heidän lapsiaan olivat ylijohtaja Aarno Voipio, sähkötekniikan professori Erkki Voipio, silmätautien erikoislääkäri Hannu Volmari Voipio ja ekonomi Osmo Mikael Voipio. Aarni Voipion toinen puoliso vuodesta 1960 oli Tilda Lempinen (s. 1918).


title: Tanimbarinsilkkikerttunen

text: Tanimbarinsilkkikerttunen ("Horornis carolinae") on silkkikerttusten heimoon kuuluva indonesialainen varpuslintu.


title: Tanimbarinsilkkikerttunen

text: Tanimbarinsilkkikerttusta tavataan kotoperäisenä Yamendan saarella, joka on Molukkeihin kuuluvista Tanimbar-saarista suurin. Sopivissa elinympäristöissä laji on yleinen. Sitä tavataan kuitenkin vain hyvin pienellä alueella ja se on saattanut vähentyä elinympäristöjen häviämisen seurauksena, joten se on luokiteltu silmälläpidettäväksi.


title: Vuorisilkkikerttunen

text: Vuorisilkkikerttunen ("Cettia major") on silkkikerttusten heimoon kuuluva varpuslintu.


title: Vuorisilkkikerttunen

text: Vuorisilkkikerttusta tavataan Bhutanissa, Kiinassa, Intiassa, Myanmarissa ja Nepalissa. Lajia on kuvattu paikallisesti yleiseksi ja se on luokiteltu elinvoimaiseksi.


title: Dominique Venner

text: Dominique Venner (16. huhtikuuta 1935 Pariisi – 21. toukokuuta 2013 Pariisi) oli ranskalainen tietokirjailija ja äärioikeistolainen aktivisti. Vennerin kuolemasta tuli kansainvälinen uutinen, kun hän ampui itsensä Pariisin Notre Damen katedraalissa vastalauseena muslimien maahanmuuton sallimiselle ja sukupuolineutraalin avioliittolain hyväksymiselle. Ampumisvälikohtauksen takia katedraalista jouduttiin evakuoimaan noin 1 500 kävijää.


title: Bougainvillensilkkikerttunen

text: Bougainvillensilkkikerttunen ("Horornis haddeni") on silkkikerttusten heimoon kuuluva varpuslintu. Laji löydettiin vuonna 2006 ja se tunnetaan hyvin huonosti.


title: Bougainvillensilkkikerttunen

text: Bougainvillensinlkkikerttusta tavataan kotoperäisenä Bougainvillen saarella Papua-Uusi-Guineassa. Se elää vuoristometsissä 700–1 500 metrissä. Lajia on kuvattu paikallisesti yleiseksi. Sitä kuitenkin tavataan vain melko pienellä alueella ja sitä uhkaavat vieraslajit ja metsien häviäminen, joten se on luokiteltu silmälläpidettäväksi.


title: Kuohun Pilke

text: Kuohun Pilke Oy oli 1940-luvun loppupuolella Neuvostoliittoon suuntautuneen suomalaisen vakoilun peiteorganisaatio. Se toimi näennäisesti puupilkkeen valmistajana Jyväskylän maalaiskunnassa, Kuohulla. Kuohun Pilke oli perustettu Heikki Määttäsen johtaman kuljetusliikkeen yhteyteen. Itse pilketehdas sijaitsi Lampsilan tilan riihessä ja sai käyttövoimansa pienestä vesivoimalasta.


title: Kuohun Pilke

text: Vastaavia peiteyrityksiä oli eri puolilla maata. Kuohun ohella toimipaikkoina olivat Oulu, Kajaani, Joensuu, Lappeenranta ja Helsinki. Tämäntapaisiin organisaatioihin sijoitettiin jatkosodan aikaista tiedusteluhenkilöstöä ja -materiaalia. Kuohun Pilke on asemaltaan poikkeuksellinen sikäli, että sitä on kuvattu päämajan tiedusteluelimen, tilastotoimiston, salaiseksi osaksi. Yrityksen perustamisen aikaan päämajan Ulkomaanosasto 2:n alainen tilastotoimisto lakkautettiin. Osan sen tehtävistä sai hoitaakseen Kuohun Pilke.


title: Kuohun Pilke

text: Kätkettävä materiaali koostui pitkälti radiolaitteista ja ajoneuvoista. Niinpä yritykset oli luonnollista perustaa elektroniikka- ja kuljetusalan liikkeiksi. Samalla niihin kätkettiin muuta alan materiaalia: karttoja, kameroita, räjähdysaineita ja aseita. Lisäksi Pohjois-Suomessa toimi yhtiöitä, joiden kautta siirrettiin materiaalia ja ihmisiä länteen. Ruotsiin kätkettiin muun muassa suomalaistiedustelun palveluksessa toimineita Neuvostoliiton kansalaisia. Toimintaa johtivat tiedustelu-upseerit Reino Hallamaa, Johannes Vehniäinen ja Uljas Käkönen. Eversti Hallamaa oli aiempi radiotiedustelun johtaja ja majuri Vehniäinen kaukopartio-osaston päällikkö.


title: Kuohun Pilke

text: Kuljetus- ja pilkeyrityksen sijainniksi valikoitui kesällä 1945 Kuohun kylän Lampsilan tila. Yhtiön peitetoimia olivat liikennöinti ja häkäpönttöautoihin tarvitun puupolttoaineen eli pilkkeen tuottaminen. Toimitusjohtajien, entisten kaukopartiomiesten Heikki Määttäsen ja Paavo Suorannan, piti säilyttää jatkuvassa lähtövalmiudessa yksi tiedustelupartio. Vaatimuksina olivat tarkat kartat, konepistooliaseistus sekä koulutetut ja kovakuntoiset partiomiehet. Toiminta kuitenkin kuivui kokoon Määttäsen kadottua tiedustelumatkallaan toukokuussa 1950. Ei tiedetä, lähtikö Määttänen matkalleen Naton vai Suomen laskuun. Rajalla kuultiin laukauksia, ja Suojelupoliisi etsi miestä sittemmin laajalti, mutta tuloksetta. Määttäsen poika Heikki Määttänen oli tunnettu tv-näyttelijä 1980-1990-luvulla.


title: Historic Rally Trophy

text: Historic Rally Trophy on Suomessa autourheilun vuosittaisen sääntökirjan FIA:n liitteen K:n teknisten sääntöjen ja Suomen kansallisten lisäysten mukaan ajettava autourheilukilpalusarja, jossa ajetaan Historic Trophy -voitoista 1- ja 2- ohjaajille erikseen.


title: Fredrik Woldstedt

text: Fredrik Woldstedt (22. maaliskuuta 1813 Himanka – 18. lokakuuta 1861 Helsinki) oli suomalainen tähtitieteilijä ja geodeetti.


title: Fredrik Woldstedt

text: Woldstedtin vanhemmat olivat Kortesjärven saarnaaja Matias Wollstedt, myöhemmin Woldstedt (1780–1825) ja Fredrika Lovisa Moberg. Hän kävi Vaasan triviaalikoulua ja pääsi ylioppilaaksi 1829. Woldstedt valmistui Helsingin yliopistosta filosofian kandidaatiksi 1834, lisensiaatiksi 1837 ja tohtoriksi 1844.


title: Fredrik Woldstedt

text: Woldstedt toimi Helsingin yliopiston tähtitieteellisen observatorion amanuenssina 1835–1842, palveli Pulkovan observatoriossa Venäjällä 1842–1845 ja oli Helsingin yliopiston tähtitieteen professorina 1846–1861 (virkavapaalla 1858–1859 ja 1861). Vuosina 1835–1844 hän vastasi Venäläis-Skandinavisen astemittauksen Suomen osuuden mittauksista. Ollessaan Pulkovan tähtitornin palveluksessa, hän osallistui Pulkovan ja Altonan maantieteellisen pituuseron määrittämiseen. Hänen Argelanderin havaintoihin pohjautuva Helsingin tähtitornille laskemansa leveys 60° 9” 43.23” oli pitkään käytössä.


title: Fredrik Woldstedt

text: Fredrik Woldstedtin puoliso oli F. G. W. Struven tytär Gustava Georgina Lovisa Struve (k. 1887). Heidän poikansa oli Pietarin tiedeakatemian eläintieteellisen museon konservaattori Fredrik Wilhelm Woldstedt (1847–1884).


title: Vihannin kirkonkylä

text: Vihannin kirkonkylä on taajama Raahen kaupungissa. Taajama sijaitsee kantateiden 86 ja 88 läheisyydessä, noin 36 kilometriä Raahen kaupungin keskustasta itään. Se oli aiemmin vuoden 2013 alussa lakkautetun Vihannin kunnan keskustaajama. Kirkonkylällä toimii vuonna 2005 perustettu Kirkonkylän asukasyhdistys Vihannin Rinti.


title: Carl Henrik Wrangel

text: Carl Henrik Wrangel (1681–1755) oli Ruotsin sotamarsalkka (1754).


title: Carl Henrik Wrangel

text: Wrangel jäi venäläisten vangiksi Pultavan taistelussa ja oli sotavankina vuoteen 1722. Sen jälkeen hän oli vuoteen 1732 Uudenmaan ratsuväkirykmentin, Hämeen rykmentin ja Uudenmaan rakuunarykmentin eversti. Vuonna 1739 hänestä tuli Skaraborgin rykmentin eversti. Hattujen sodassa hänet määrättiin 1741 Taavetin Marttilassa olleen 4 000 miehen suuruisen osaston päälliköksi. Hän kärsi tappion Lappeenrannan taistelussa, jossa hän haavoittui ja jäi vangiksi. Vuonna 1743 hänestä tuli Närken ja Vermlannin rykmentin eversti. Hän erosi palveluksesta 1748.


title: Jussi Turja

text: Jussi Turja (s. 5. tammikuuta 1990 Lapua) on suomalainen koripalloilija, joka edustaa lapualaista Kobria.


title: Jussi Turja

text: Turja on Korikobrien kasvatti ja pelasi ensimmäistä kertaa I-divisioonassa kaudella 2005–2006. Hän edusti seuraa toisella sarjatasolla vuodet 2005–2012 ja pelasi välillä yliopistokoripalloa Virginia Lynchburgissä. Kaudella 2012–2013 Turja pelasi ensimmäistä kertaa Korisliigassa ja teki 6,0 pistettä ottelua kohden.


title: Jussi Turja

text: Turja loukkaantui keväällä 2015 ja oli tämän vuoksi pelaamatta ison osan kautta 2015–2016. Heinäkuussa 2016 hän teki Kobrien kanssa jatkosopimuksen.


title: Jorge Torres Nilo

text: Jorge Emmanuel Torres Nilo (s. 16. tammikuuta 1988 Tijuana, Meksiko) on meksikolainen jalkapalloilija. Hän edustaa meksikolaista Tigres de la UANLia ja on pelipaikaltaan vasen laitapuolustaja.


title: Jorge Torres Nilo

text: Torres Nilo teki ensiesiintymisensä Club Atlasin edustusjoukkueessa 25. helmikuuta 2006 ottelussa Estudiantes Tecosia vastaan.


title: Jorge Torres Nilo

text: 27. toukokuuta 2010 hän siirtyi Tigres de la UANLiin.


title: Jorge Torres Nilo

text: Torres Nilo pelasi ensimmäisen ottelunsa Meksikon maajoukkueessa 24. syyskuuta 2008 ystävyysottelussa Chileä vastaan. Ensimmäisen maalinsa maajoukkueessa hän teki 28. toukokuuta 2011 pelatussa ystävyysottelussa Ecuadoria vastaan.


title: Cumberland (Englanti)

text: Cumberland on luoteisin Englannin historiallisista kreivikunnista ajalta 1889–1974. Carlislen kaupunki erotettiin siitä hallinnollisesti vuonna 1914. Se rajoittui pohjoisessa Skotlantiin. Cumberland jakautui hallinnollisesti kuuteen kihlakuntatyyppiseen "ward"iin, nämä puolestaan seurakuntiin. Nykyään Cumberland kuuluu Cumbriaan yhdessä Westmorlandin ja eräiden pienempien alueiden kanssa.


title: Cumberland (Englanti)

text: Cumberland on ollut harvaan asuttua, sangen maaseutumaista. Se sijaitsi Irlanninmeren itärannalla.


title: Beniamino Depalma

text: Beniamino Depalma (s. 15. toukokuuta 1941 Giovinazzo) on italialainen roomalaiskatolinen arkkipiispa. Hänet vihittiin lasaristien papiksi 3. huhtikuuta 1965 ja nimitettiin Amalfi-Cava de' Tirrenin arkkihiippakunnan johtoon 7. joulukuuta 1990. Piispaksi konsekroinnin suoritti 26. tammikuuta 1991 Michele Giordano, jota avustivat Ciriaco Scanzillo ja Ferdinando Palatucci.


title: Beniamino Depalma

text: 15. heinäkuuta 1999 Depalma nimitettiin Nolan hiippakunnan johtajaksi arkkipiispan henkilökohtaisella arvonimellä. Hänet asetettiin tähän virkaan 16. lokakuuta.


title: Gianfranco Pandolfini

text: Gianfranco Pandolfini (16. syyskuuta 1920 Firenze – 3. tammikuuta 1997 Firenze) oli italialainen vesipalloilija ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Samassa joukkueessa pelasi Gianfrancon veli Tullio Pandolfini.


title: Gianfranco Pandolfini

text: Pandolfini voitti vuonna 1947 myös Euroopan-mestaruuden.


title: Hesket Newmarket

text: Hesket Newmarket on kylä Englannin luoteiskulmalla Cumbriassa Skiddaw-vuoren pohjoispuolella. Siellä Old Crown Inn -nimisen majatalon ladossa toimii muun muassa bitter-tyyppisiä laatuoluita tuottava paikallisen osuuskunnan panimo.. Ensimmäinen fellponeille tarkoitettu hevoskatsastus järjestettiin kylässä vuonna 1894. Alueella on harjoitettu muun muassa kupari- ja hopeakaivostoimintaa sekä maanviljelystä.


title: Tullio Pandolfini

text: Tullio Pandolfini (6. elokuuta 1914 Firenze – 23. huhtikuuta 1999 Firenze) oli italialainen vesipalloilija ja olympiavoittaja. Hän kilpaili vuoden 1948 kesäolympialaisissa Lontoossa ja kuului siellä lajissa kultaa voittaneeseen joukkueeseen. Myös Tullion veli Gianfranco Pandolfini pelasi joukkueen jäsenenä.


title: Tullio Pandolfini

text: Pandolfini saavutti kansallisen mestaruuden uinnissa.


title: Pony Club

text: Pony Club on nuorisolle tarkoitettu kansainvälinen hevosharrastusjärjestö. Se toimii yli 30 maassa. British Pony Club perustettiin aluksi 1929. Yhdysvalloissa vastaava järjestö aloitti vuonna 1954. Pony clubien jäsenmäärä on yli 100 000, Australian järjestön ollessa suurimpana yli 50 000 jäsenellään.


title: Sweden Cup

text: Sweden Cup on vuosittain Tukholmassa Solvallan raviradalla järjestettävä lämminveristen ravihevosten suurkilpailu. Se on toukokuun viimeisenä viikonloppuna pidettävien Elitloppet-ravien lauantain päälähtö ja viikonlopun toiseksi merkittävin suurkilpailu.


title: Sweden Cup

text: Sweden Cup järjestettiin ensimmäisen kerran vuonna 1977. Siihen osallistuu avoimien sarjojen hevosia, joita ei ole kutsuttu mukaan viikonlopun pääkilpailuun Elitloppetiin. 1990-luvulla kilpailu tunnettiin joitakin vuosia nimellä Mitshubishi Motors Cup.


title: Sweden Cup

text: Vuodesta 1982 lähtien Sweden Cup on kilpailtu Elitloppetin tavoin 1 600 metrin matkalla autolähetyksenä. Aluksi juostaan kaksi kahdeksan hevosen alkuerää, joista molemmista neljä parasta pääsee myöhemmin samana päivänä järjestettävään kahdeksan hevosen finaaliin. Vuosina 1977–1981 ajettiin kaksi osalähtöä ja kilpailun voittajaksi selvisi molemmat lähdöt voittanut hevonen tai kahdesta eri voittajasta nopeimman yhteisajan saavuttanut.


title: Sweden Cup

text: Suomalaisomistuksessa kilpailleista hevosista ovat Sweden Cupin voittoon yltäneet Keystone Patriot (1981), Leander Blue Chip (1983), Glenn Kosmos (1985) sekä Express Merett (2009). Lisäksi ranskalaisomistuksessa juossut suomalaissyntyinen Louise Laukko voitti kilpailun vuonna 1998. Oman karsintalähtönsä ovat suomalaisista voittaneet Nevele Fever (1983) ja Passionate Kemp (2006).


title: Copenhagen Cup

text: Copenhagen Cup on vuosittain Charlottenlundin raviradalla Kööpenhaminassa järjestettävä lämminveristen ravihevosten suurkilpailu. Sen perinteinen ajankohta on kesäkuun toinen viikonloppu.


title: Copenhagen Cup

text: Kilpailu perustettiin vuonna 1928 nimellä Internationalt Mesterskap. Se järjestettiin vuosikymmenien ajan epäsäännöllisin väliajoin, kunnes 1975 nimi muutettiin nykyiseen muotoonsa ja kilpailusta tehtiin vuosittainen tapahtuma. Kilpailumatkoja on vuosien saatossa ollut useita ja ne ovat vaihdelleet 1 600 ja 2 500 metrin välillä. Nykyinen 2 011 metriä on ollut käytössä vuodesta 1978 lähtien. Vuonna 1949 kilpailu järjestettiin kahtena eri lähtönä.


title: Copenhagen Cup

text: Suomalaishevonen on onnistunut voittamaan Copenhagen Cupin kahdesti, Charme Asserdal vuonna 1979 sekä ruotsalaisen Stig H. Johanssonin ohjastama ja valmentama ahvenanmaalainen Indian Silver vuonna 2000.


title: Copenhagen Cup

text: = Omistajan kotimaa.


title: Itä–Länsi-ottelu 1946

text: Vuoden 1946 Pesäpallon Itä–Länsi-ottelu pelattiin Helsingin Kaisaniemessä 29. syyskuuta. Tämä oli kaikkiaan kahdestoista Itä-Länsi-ottelu. Katsojamääräksi ilmoitettiin 4000.


title: Itä–Länsi-ottelu 1946

text: Pauli Vainio, Elmer Meilahti sekä Reino Kaukainen olivat poissa mestaruussarjakarsintojen takia. Eero Haukiala oli poissa isänsä hautajaisten takia.Itä aloitti sisällä.


title: Bruce Catton

text: Charles Bruce Catton (9. lokakuuta 1899 Petoskey, Michigan − 28. elokuuta 1978 Frankfort, Michigan) oli yhdysvaltalainen historioitsija, tietokirjailija ja toimittaja, joka tunnetaan parhaiten Yhdysvaltain sisällissotaa käsittelevistä kirjoistaan. Catton popularisoi historiaa käyttämällä värikkäitä hahmoja ja historiaan perustuvia lyhyitä kertomuksia faktojen, päivämäärien ja analyysien ohessa. Hän voitti Pulitzer-palkinnon vuonna 1954 kirjallaan "A Stillness at Appomattox", joka kertoo Ulysses S. Grantin viimeisistä taisteluista Virginiassa.


title: Bruce Catton

text: Ensimmäisen maailmansodan jälkeen Catton työskenteli toimittajana "Cleveland Newsissä", "Boston Americanissa" (1920–1924) ja "The Plain Dealerissä" (1925). Vuodet 1926–1941 hän työskenteli Newspaper Enterprise Associationissa kirjoittaen pääkirjoituksia ja kirja-arvosteluja sekä toimi Washingtonin-kirjeenvaihtajana. Catton yritti kahdesti saada Oberlin Collegessa keskeytyneet opintonsa loppuun, mutta sanomalehtityön vuoksi se ei onnistunut. Oberlin myönsi hänelle kunniatohtorin arvon vuonna 1956. Tämän lisäksi hänellä on useita muita kunniatohtorin arvoja eri yhdysvaltalaisista yliopistoista.


title: Bruce Catton

text: Toisen maailmansodan aikana Catton oli liian vanha asevelvolliseksi, joten hän toimi War Production Boardin informaatiopäällikkönä. Sodan jälkeen hän toimi vastaavissa tehtävissä talousministeriössä ja sisäasiainministeriössä. Cattonin ensimmäinen kirja "War Lords of Washington" ilmestyi vuonna 1948. Virkamiehenä Catton oli vuoteen 1952, jonka jälkeen hän siirtyi kokopäiväiseksi kirjailijaksi ja toimittajaksi. Vuonna 1954 hän aloitti uuden "American Heritage" -lehden toimittajana.


title: Bruce Catton

text: Society of American Historians myönsi yhteistyössä American Heritage Publishing Companyn kanssa vuosina 1984–2006 Bruce Catton -palkintoa. Se on elämäntyöpalkinto historiaan liittyvästä kirjoittamisesta. Palkinnon ovat saaneet Dumas Malone (1984), C. Vann Woodward (1986), Richard B. Morris (1988), Henry Steele Commager (1990), Edmund S. Morgan (1992), John Hope Franklin (1994), Arthur Schlesinger Jr. (1996), Richard N. Current (1998), Bernard Bailyn (2000), Gerda Lerner (2002), David Brion Davis (2004), ja David Herbert Donald (2006).


title: Argoksen talo

text: Argoksen talo oli Helsingissä Pohjoisesplanadin ja Mannerheimintien (alk. Itäinen Henrikinkatu) kulmassa sijainnut viisikerroksinen rakennus, joka valmistui vuonna 1897. Siitä on nykyisin jäljellä vain julkisivut; sisätilat purettiin vuosina 1986–1987 Stockmannin tavaratalon laajennuksen tieltä.


title: Argoksen talo

text: Talo rakennettiin alun perin asuintaloksi. Julkisivun suunnitteli Grahnin, Hedmanin ja Wasastjernan arkkitehtitoimistossa työskennellyt John Settergren. Rakennuksen tieltä purettiin paikalla aiemmin sijainnut, vuonna 1843 rakennettu kaksikerroksinen Staudingerin talo.


title: Argoksen talo

text: Argoksen talon runsaasti koristeltu, tiilestä ja ruotsalaisesta hiekkakivestä rakennettu julkisivu oli Helsingin ensimmäisiä jugendtyylisiä julkisivuja, ja se on lähes tarkka kopio Tukholmassa Strandvägenin varrella sijaisevasta, Isak Gustaf Clasonin suunnittelemasta Bünsowin talosta.


title: Argoksen talo

text: Jo talon valmistumisvuonna sen alakertaan perustettiin Wulffin paperikauppa. Se toimi paikalla vuoteen 1965 saakka, jolloin valmistui yhtiön uusi toimitalo Mannerheimintien toisella puolella. Tämän vuoksi tämä keskeisellä paikalla Helsingin keskustassa sijainnut rakennus tuli yleisesti tunnetuksi ”Wulffin kulman” nimellä.


title: Argoksen talo

text:
Stockmann osti Argoksen talon vuonna 1919. Tämän jälkeen rakennus oli vuosikymmenestä toiseen purku-uhan alainen, sillä samaan kortteliin rakennettua Stockmannin tavarataloa oli tarkoitus myöhemmin laajentaa koko korttelin suuruiseksi. Sigurd Frosteruksen suunnitelmaa tavaratalon laajentamiseksi ei kuitenkaan koskaan toteutettu. Tavarataloa ryhdyttiin laajentamaan vasta 1980-luvulla, ja tällöin järjestetyn arkkitehtikilpailun voittaneen, Kristian Gullichsenin, Erkki Kairamon ja Timo Vormalan laatiman suunnitelman mukaisesti Argoksen talon julkisivut jätettiin pystyyn, mutta sisätilat purettiin ja rakennettiin kokonaan uudestaan.
Uudisrakennus valmistui vuonna 1989. Samalla julkisivu, josta välillä oli poistettu parvekkeet ja muut koristeet, palautettiin alkuperäiseen asuunsa.


title: Hennie Keetelaar

text: Hendrikus Zacharias "Hennie" Keetelaar (23. tammikuuta 1927 Hilversum – 28. tammikuuta 2002 Alphen aan den Rijn) oli alankomaalainen vesipalloilija ja olympiamitalisti. Hän kilpaili vuoden 1948 kesäolympialaisissa Lontoossa ja kuului siellä lajissa pronssia saaneeseen joukkueesesen.


title: Thurston Moore

text: Thurston Joseph Moore (s. 25. heinäkuuta 1958 Coral Gables, Florida, Yhdysvallat) on yhdysvaltalainen muusikko, laulaja ja taiteilija. Hän soitti kitaraa ja lauloi Sonic Youth -yhtyeessä vuoteen 2011 asti, bändin hajoamiseen saakka.


title: Thurston Moore

text: Moore oli naimisissa yhtyetoverinsa Kim Gordonin kanssa. Heillä on yksi lapsi, vuonna 1994 syntynyt Coco Hayley Gordon Moore.


title: Samuel Francis Smith

text: Samuel Francis Smith (21. lokakuuta 1808 Boston – 16. marraskuuta 1895 Boston) oli yhdysvaltalainen pappi, toimittaja ja kirjailija. Hänet tunnetaan parhaiten sanoituksesta isänmaalliseen lauluun ”My Country, ’Tis of Thee”.


title: Samuel Francis Smith

text: Smith valmistui Harvardin yliopistosta vuonna 1829 ja opiskeli sen jälkeen teologiaa Andoverin pappisseminaarissa. Vuosina 1834–1842 hän toimi pappina Watervillen ja Newtonin baptistiseurakunnissa. Smith oli päätoimittajana bostonilaisessa baptistisanomalehdessä "The Christian Review’ssä" ja myöhemmin muissa baptistiseurakunnan julkaisuissa. Pappisuransa jälkeen hän opetti kieliä Waterville Collegessa.


title: Samuel Francis Smith

text: Vuonna 1832 Smith kirjoitti sanoitukseen isänmaalliseen kappaleeseen ”My Country, ’Tis of Thee”, jonka sävel tuli Ison-Britannian kansallislaulusta ”God Save the King”. Smith sanoitti lukuisia hymnejä ja kirjoitti runoja. Hänen kuolinvuotenaan 1895 ilmestyi runokokoelma "Poems of Home and Country".


title: Sergio Lauricella

text: Sergio Lauricella (19. kesäkuuta 1921 Napoli – 2. toukokuuta 2008) oli italialainen säveltäjä ja taidelajien olympiamitalisti. Hän kilpaili Lontoon vuoden 1948 kesäolympialaisissa soitin- ja kamarimusiikin sarjassa kappaleellaan "Toccata per pianoforte", jolla hän sai pronssimitalin.


title: Erling Brene

text: Niels Erling Emmanuel Brene (14. marraskuuta 1896 Kööpenhamina – 17. toukokuuta 1980 Kööpenhamina) oli tanskalainen säveltäjä ja musiikkipedagogi. Hän kilpaili Lontoon vuoden 1948 kesäolympialaisten taidelajeissa ja sai orkesterimusiikin sarjassa pronssia sävellyksellään "Vigueur".


title: Erling Brene

text: Brene opiskeli vuodesta 1921 Kööpenhaminan Kuninkaallisessa musiikkikonservatoriossa. Hän sai vaikutteita Ranskasta sekä Béla Bartókin ja Igor Stravinskin teoksista. Hänen sävellyksiinsä kuuluu oopperoita ja näyttämömusiikkia, orkesteri- ja kamarimusiikkia, konserttoja, pianomusiikkia ja lauluja.


title: Tommy Lindgren

text: Tommy Lindgren (s. 1977) on suomalainen laulaja-lauluntekijä, joka tunnetaan erityisesti Don Johnson Big Bandin vokalistina. Lindgren on esiintynyt monissa muissakin kokoonpanoissa. Näitä ovat muun muassa GG Caravan ja Ricky-Tick Big Band & Julkinen Sana.


title: Tommy Lindgren

text: Ihmisoikeusaktivistina tunnettu Lindgren on työskennellyt musiikin ohella muun muassa Suomen Amnestyn tiedottajana ja toimitussihteerinä, ja hän on mukana Suomen lasten ja nuorten säätiön Zest-toiminnassa. Hänen isänsä on ruokatoimittaja ja -kirjailija Christer Lindgren.


title: Chelsea Grin

text: Chelsea Grin on yhdysvaltalainen deathcore-yhtye, joka perustettiin Salt Lake Cityssä vuonna 2007. Yhtyeen levytyssopimus on kirjattu Artery Recordings yhtiölle, jonka alla on julkaistu kaksi EP:tä, sekä kolme täysipitkää albumia.


title: Chelsea Grin

text: Yhtyeen alkuperäisinä perustajina toimivat solisti Alex Koehler, kitaristi Chris Kilbourn, basisti Austin Manticorena sekä soolokitaristi Michael Stafford. Yhtyeen nimi oli ennen nykyistä Ahaziah, jota ei kuitenkaan käytetty yhdenkään julkaisun yhteydessä. Austin esitteli yhtyeen Andrew Carlstonille, joka auttoi kappaleiden uudelleenkirjoituksessa, sekä uuden materiaalin tuottamisessa yleisesti. Tämä prosessi johti heidän ensimmäiseen julkaisuunsa, Chelsea Grin (EP), jota markkinoitiin aluksi vain internetissä iTunes -palvelun kautta, kunnes albumi vihdoin julkaistiin CD:nä 27. heinäkuuta, 2008. He julkaisivat yhtyeen alkuvaiheilla myös singlet "Crewcabanger" ja "Lifeless", jotka saavuttivat kuuntelijoiden kiinnostuksen MySpacessa.


title: Chelsea Grin

text: Myöhemmin yhtye alkoi hakemaan kolmatta kitaristia, joka johti Dan Jonesin liittymiseen yhtyeeseen. Tästä seurasi myös heidän ensimmäinen täysipitkä albumi "Desolation of Eden", joka julkaistiin vuonna 2010. Heti seuraavana vuonna ilmestyi toinen albumi "My Damnation", ennen kuin yhtyeen toinen, vuonna 2012 ilmestynyt EP "Evolve" tuli kansan kuultavaksi. 2014 heinäkuuta julkaistiin "Ashes to Ashes", ja vuonna 2017 "Self Inflicted".


title: Chelsea Grin

text: "Self Inflicted"in jälkeen solisti Alex Koehler joutui eroamaan yhtyeestä alkoholiongelmien ja niihin liittyvän masennuksen vuoksi. Yhtyeeseen otettiin tilalle Lorna Shoren laulaja Tom Barber. Uudella kokoonpanolla julkaistiin vuonna 2018 albumi Eternal Nightmare.


title: Jingo Viitala

text: Jingo Viitala (oik. "Jenny Viitala Vachon", 29. toukokuuta 1918 Toivola, Michigan – 10. kesäkuuta 2009) oli amerikansuomalainen muusikko, artisti, kirjailija ja paikallishistoroitsija. Viitalalle myönnettiin vuonna 1988 Michigan Heritage -palkinto. Viitala esitti lauluja suomeksi ja englanniksi ja fingelskaksi ja käänsi amerikkalaisia kansanlauluja suomeksi. Näitä lauluja on levyttänyt muun muassa J. Karjalainen "Polkabilly Rebels" -levyllään.


title: Jingo Viitala

text: Viitala syntyi 15-lapsiseen perheeseen Michiganin suomalaisalueella. Hänen vanhempansa olivat Erik ja Elina Wiitala (o.s. Mäkinen). Vuonna 1939 hän avioitui Stanley Vachonin (k. 1993) kanssa ja asui tämän kanssa muun muassa New Mexicossa. Heillä oli 8 lasta. Viitala on mukana Michael Loukisen vuonna 1983 ohjaamalla dokumentilla "Tradition bearers"


title: Skorpionisimput

text: Skorpionisimput eli vanhemmalta nimeltään skorpionikalat (Scorpaenidae) on simppukaloihin kuuluva heimo. Heimon lajeja tavataan kaikista trooppisista meristä. Monia skorpionisimppulajeja pidetään akvaariokaloina.


title: Skorpionisimput

text: Varhaisimmat skorpionisimppujen heimoon kuuluvien lajien fossiilit on ajoitettu paleoseenikaudelle. Heimoon kuuluvien sukujen ja lajien määrästä ei ole yksimielisyyttä. Usein skorpionisimppuihin katsotaan kuuluvan 3 alaheimoa, 23 sukua ja 172-211 lajia. Eräissä lähteissä skorpionisimppuejn heimoon luetaan alaheimoina myös muun muassa ampiaisimppuihin ("Apistidae"), kirjosimppuihin ("Neosebastidae"), korusimppuihin ("Sebastidae"), kitasimppuihin ("Setarchidae"), velhokaloihin ("Synanceiidae") ja purjesimppuihin ("Tetrarogidae") kuuluvat kalat. Tällöin skorpionisimppuejn heimossa olisi 56 sukua ja 418 lajia.


title: Skorpionisimput

text: Ruumiinrakenteeltaan skorpionisimppulajit ovat litteähköjä ja suuripäisiä kaloja ja päässä on usein piikkejä. Useat heimon lajeista jäävät alle 20 cm:n mittaisiksi. Selkäeviä heimon kaloilla on 1, jossa voi olla notkelma. Eräillä lajeilla rintaevät ovat hyvin kookkaat. Selkäevän, vatasevien ja peräevän ruodot ovat yhteydessä myrkkyrauhaseen ja skorpionisimput voivat aiheuttaa ihmisellekin hyvin tuskallisen haavan. Eräillä skorpionisimpuilla ei ole uimarakkoa. Väritykseltään skorpionisimput ovat tyypillisesti värikkäitä ja kirjavia. Tyypillisiä värejä ovat punainen ja ruskea.


title: Skorpionisimput

text: Skorpionisimppulajeja tavataan kaikista lämpimistä meristä, satunnaisesti myös murto- ja makeista vesistä. Ne elävät matalista vesistä aina 2 200 metrin syvyyteen. Ne elävät tyypillisesti lähellä pohjaa ja niiden ravintoa ovat äyriäiset ja pienemmät kalat. Useilla skorpionisimpuilla on sisäinen hedelmöitys ja osa lajeista synnyttää eläviä poikasia, osa kutee hyytelömäisen pallon sisälle. Kaikki skorpionisimppulajit ovat syötäviä, mutta eivät kaupallisesti ruokakaloina kovinkaan merkittäviä. Sen sijaan useat niistä ovat suosittuja merivesiakvaarioiden lajeja.


title: Kardiatsoli

text: Kardiatsoli (tunnetaan myös nimillä "pentyleenitetratsoli", "pentetratsoli", "pentametyleenitetratsoli") on verenkiertoa ja hengitystä stimuloiva lääkeaine. Sitä on käytetty konvulsiivisessa terapiassa ja skitsofrenian hoitoon, mutta sitä ei ole koskaan pidetty tehokkaana tähän tarkoitukseen. Lisäksi korkeat annostukset aiheuttavat kouristuksia ja muita haittavaikutuksia, joita on vaikea ehkäistä.


title: Kardiatsoli

text: Kardiatsolin toimintatapaa ei täysin tunneta, ja sillä voi olla monia toimintamekanismeja. Kardiatsoli korvautui vuonna 1939 Englantilaisissa mielisairaaloissa sähköhoidoilla. Kardiatsolia on käytetty myös suomalaisissa mielisairaaloissa.


title: Päivi Horsma

text: Hilja Päivi Horsma-Salo alk. Högdahl (29. kesäkuuta 1889 Helsinki –  3. kesäkuuta 1972) oli suomalainen näyttelijä.


title: Päivi Horsma

text: Horsma-Salon vanhemmat olivat rakennusmestari John Högdahl ja Amanda Apollonia Pastell, näyttelijät Lilli Tulenheimo ja Arna Högdahl olivat hänen sisaruksiaan. Horsma-Salo oli naimisissa vuodesta 1919 alkaen puolustusvoimain lääkintäeversti, lääketieteen ja kirurgian tohtori Toivo Johannes Salon (1881–1967) kanssa. Hän näytteli Kansallisteatterissa vuosina 1908–1951, Pro Finlandia -mitalin hän sai vuonna 1950.


title: Sähköteknillinen tutkimuslaitos

text: Sähköteknillinen tutkimuslaitos (SähkötTutkL) oli Suomen puolustusvoimien tutkimuslaitos, joka keskittyi pääasiassa sähkö- ja informaatiotekniikan sovelluksiin maanpuolustuksessa. Laitos sijaitsi vuoteen 1999 saakka Espoon Kivenlahdessa Kivenlahdentiellä. Laitoksessa toimi noin 70 tutkijaa. Sillä oli myös oma koeasema (KoeAs/SähkötTutkL).


title: Sähköteknillinen tutkimuslaitos

text: Vuonna 1999 Sähköteknillisestä tutkimuslaitoksesta muodostettiin yhdessä Puolustusvoimien tutkimuskeskuksen kanssa Puolustusvoimien teknillinen tutkimuslaitos, ja se siirrettiin Riihimäelle.


title: Nikolai Starikov

text: Nikolai Starikov (s. 1970) on Venäjän tunnetuimpia poliitikkoja ja poliittisia kirjailijoita. Hän on syntynyt 23.8.1970 Leningradissa ja 1992 hän valmistui kemian insinööriksi Pietarin teknillis-taloudellisesta yliopistosta Engeconista. Hän on naimisissa ja hänellä on kaksi tytärtä.


title: Nikolai Starikov

text: Starikov kuvailee kirjoittamiensa kirjojen genreä historiallis-poliittiseksi salapoliisityöksi. Kirjat perustuvat tietyn tapahtuman silminnäkijäkuvauksiin.


title: Nikolai Starikov

text: Starikov organisoi Goebbelsin palkinnon jakamisen Venäjää panettelevalle henkilölle. Palkinnon saajan äänestävät sivustojen nstarikov.ru ja nstarikov.lj.ru käyttäjät. Goebbels oli natsi-Saksan propagandaministeri.


title: Nikolai Starikov

text: Starikovin piti puhua Josif Stalinista Tampereen Lenin museossa osana Venäjän uudet arvot -seminaaria toukokuussa 2013. Suomi–Venäjä-Seura kuitenkin kielsi tilaisuuden järjestämisen museon tiloissa.


title: Nikolai Starikov

text: Starikovilla on vaimo ja kaksi tytärtä. Starikov valmistui taloustieteilijäksi venäläisestä yliopistosta vuonna 1992.


title: Yaya Sanogo

text: Yaya Sanogo (s. 27. tammikuuta 1993 Massy) on ranskalainen jalkapalloilija, pelipaikaltaan hyökkääjä. Hän edustaa Ligue 1ssä pelaavaa Toulousea.


title: Päivälehden arkisto

text: Päivälehden arkiston kokoelmissa säilytetään Sanoma Oyj:n ja sen tytäryhtiöiden historiaan liittyvät asiakirjat ja lehtikokoelmat. Kokoelmiin sisältyvät arkistokappaleet mm. Päivälehdestä, Helsingin Sanomista, Ilta-Sanomista ja Taloussanomista sekä kaikista konsernin julkaisemista kotimaisista aikakauslehdistä, kuten Me Naisista, Kodin Kuvalehdestä, ET-lehdestä ja Aku Ankasta.


title: Päivälehden arkisto

text: Arkistoon kuuluvat Sanoma-konsernin ja sen tytäryhtiöiden historialliset asiakirjat kokouspöytäkirjoista kirjeenvaihtoon ja tiliasiakirjoista erilaisiin muistioihin ja raportteihin. Kokoelmissa on myös valokuvia ja yhtiön historiaan liittyviä taide-esineitä. Lisäksi arkistoon on talletettu Erkon suvun arkisto.


title: Päivälehden arkisto

text: Arkiston tutkijasalin asiakaspäätteeltä on mahdollista tehdä hakuja esimerkiksi Helsingin Sanomien vanhoihin vuosikertoihin.


title: Päivälehden arkisto

text: Päivälehden arkisto on vuodesta 2005 ollut osa Helsingin Sanomain Säätiötä.


title: Päivälehden arkisto

text: Päivälehden arkistosäätiö perustettiin vuonna 1984. Vuonna 2001 arkistosäätiön yhteyteen perustettiin Päivälehden museo. Vuonna 2005 Päivälehden arkistosäätiö ja korkeatasoista tieteellistä tutkimusta tukeva Helsingin Sanomain 100-vuotissäätiö yhdistyivät Helsingin Sanomain Säätiöksi.


title: Toini Karto

text: Toini Karto (o.s. "Weckman"; 1. kesäkuuta 1889 – 1970) oli suomalainen tanssinopettaja, joka johti Helsingissä toiminutta lasten liikuntakoulua. Hän sai Pro Finlandia -mitalin vuonna 1954.


title: Toini Karto

text: Toini Karron isä oli Kansallisteatterin näyttelijä Knut Weckman. Hänen puolisonsa vuodesta 1911 oli palopäällikkö Lauri Karto. Toini Karto oli Tanssitaiteilijaliiton varapuheenjohtaja. Hän esiintyi myös radiopakinoitsijana.


title: Universal Studios Florida

text: Universal Studio Florida on yhdysvaltalainen Floridan Orlandossa sijaitseva teemapuisto, jonka teemana on viihdeteollisuus, erityisesti elokuvat ja televisio. Puisto avattiin 7. kesäkuuta 1990. Sen omistaa NBC Universal-viestintäyhtiö.


title: Paul Eiwerts

text: Paul Eiwerts (10. heinäkuuta 1911 – 4. syyskuuta 1999) oli suomalainen näyttelijä, jolle myönnettiin Pro Finlandia -mitali vuonna 1962. Eiwerts näytteli Erik Holmbergia Teuvo Tulion vuoden 1944 elokuvassa "Sellaisena kuin sinä minut halusit."


title: Alex Chiasson

text: Alex Chiasson (s. 1. lokakuuta 1990 Montreal, Quebec) on kanadalainen jääkiekkoilija, joka edustaa NHL-seura Edmonton Oilersia. Hän on pelipaikaltaan oikea laitahyökkääjä. Chiasson voitti Stanley Cupin Washington Capitalsin riveissä kesällä 2018.


title: Alex Chiasson

text: Chiasson varattiin NHL:ään vuonna 2009 numerolla 38. Hänet varasi Dallas Stars. Hän pelasi Dallasissa kaudella 2012–13 tehden 7 ottelussa tehopistet 6+1. Hän pelasi osan kaudesta AHL-seura Texas Starsissa. Kaudella 2013–15 hän teki 79 ottelussa tehot 13+22 sekä kuudessa pudotuspeliottelussa yhden maalin ja yhden syöttöpisteen. Kaudeksi 2014–15 hän siirtyi Ottawa Senatorsiin, jossa teki ensimmäisellä kaudella 76 ottelussa 11 maalia ja antoi 15 maaliinjohtanutta syöttöä. Neljässä pudotuspeliottelussa hän ei tehnyt tehopisteitä.


title: Alex Chiasson

text: Alex Chiasson ja edesmennyt Carolina Hurricanesin puolustaja Steve Chiasson eivät ole sukua keskenään.


title: Filosofian Akatemia

text: Filosofian Akatemia on vuonna 2009 perustettu helsinkiläinen tutkimus- ja koulutusyritys. Se ilmoittaa missiokseen tutkia ihmiselämän peruskysymyksiä ja tuottaa tutkimuksesta sovelluksia, jotka parantavat merkittävästi ihmisten hyvinvointia. Yritys tunnetaan työhyvinvointiin, tuottavuuteen ja elämänhallintaan liittyvistä koulutuksistaan .


title: Filosofian Akatemia

text: Filosofian Akatemia edustaa uudenlaista yrityskonseptia. Se on perustettu mahdollistamaan jäsenilleen vapaan, apurahoista riippumattoman tutkimuksen tekemisen. Yritys korostaakin työkalujensa tieteellistä taustaa ja tuo mielellään esiin akateemisia yhteyksiään..


title: Filosofian Akatemia

text: Filosofian Akatemian perustaja on mediasta tunnettu Lauri Järvilehto. Yrityksen toimitusjohtajana toimii Karoliina Jarenko. Muita tunnettuja jäseniä ovat mm. "onnellisusfilosofi" Frank Martela ja aivotutkija Tapani Riekki.


title: Filosofian Akatemia

text: Filosofian Akatemian julkinen toiminta on myös herättänyt kritiikkiä.


title: Hiihdon Suomen-mestaruuskilpailut 1911

text: Hiihdon Suomen-mestaruuskilpailut pidettiin vuonna 1911 Hämeenlinnassa.


title: Hiihdon Suomen-mestaruuskilpailut 1912

text: Hiihdon Suomen-mestaruuskilpailut pidettiin vuonna 1912 Haminassa.


title: Hiihdon Suomen-mestaruuskilpailut 1913

text: Hiihdon Suomen-mestaruuskilpailut pidettiin vuonna 1913 Kuopiossa.


title: Hiihdon Suomen-mestaruuskilpailut 1915

text: Hiihdon Suomen-mestaruuskilpailut pidettiin vuonna 1915 Lahdessa sunnuntaina 7. maaliskuuta.


title: Hiihdon Suomen-mestaruuskilpailut 1915

text: Suomen toiset mäenlaskumestaruuskilpailut järjestettiin Kotkassa 28. helmikuuta. Järjestäjänä toimi Kotkan Hiihtoseura. Ilma oli kaunis ja tyyni, osanottajia kaikkiaan 20 (nuorten sarjoineen – yleisessä sarjassa 14). Yleisöä parisen tuhatta. Hiihtomäki, jota pidettiin Suomen parhaana, oli oivassa kunnossa.


title: Hiihdon Suomen-mestaruuskilpailut 1915

text: Erillisen pituusennätyskilpailun voitti A. Jansson hypäten 27,5 metriä, joka oli paras kilpailuissa saavutettu tulos Suomessa.


title: Panttipataljoona: suomalaisen SS-pataljoonan historia

text: Panttipataljoona. Suomalaisen SS-pataljoonan historia on historiantutkija Mauno Jokipiin laatima suomalaisen SS-pataljoonan vaiheita käsittelevä tutkimus. Teos ilmestyi vuonna 1968 ja oli tuolloin ensimmäinen suomalaista vapaaehtoista SS-pataljoonaa (”panttipataljoonaa”) käsitellyt pataljoonaan liittymättömän henkilön laatima tutkimus. Teoksen taustalla vaikutti entisten suomalaisten SS-miesten järjestö Veljesapu ry. Sen ensimmäiset painokset kustansi Weilin + Göös. Kolmas (1996) ja neljäs (2000) painos ovat Veljesavun kustantamia. Tätä edistääkseen kirjoittaja siirsi tekijänoikeutensa yhdistyksen nimiin 1992. Teoksen myöhempiin laitoksiin vuodesta 1996 lähtien liitettiin ensimmäisistä puuttuneita nimiluetteloita.


text: Kirjassaan Jokipii esitti, että suomalaisista SS-miehistä enintään viidennes olisi ollut oikeistoradikaaleja, ja värvääjät karsivat hakijoista pois ääriaineksia. Näin Suomi olisi tarkoituksellisesti jäänyt kauas Saksan asettamasta tavoitteesta, jonka mukaan oikeistoaineksia olisi pitänyt olla noin kaksi kolmasosaa Saksaan lähteneistä. Muiden muassa historiantutkijat Oula Silvennoinen ja Marko Tikka ovat 2010-luvulla esille tulleen arkistoaineiston valossa kuitenkin osoittaneet Jokipiin kaunistelleen oikeistoradikaalien osuutta, ja SS-vapaaehtoiset ja heidät värvännyt toimikunta olivat huomattavasti Jokipiin esittämää vahvemmin erilaisten kansallismielisten radikaalien, fasistien ja kansallissosialistien käsissä. Silvennoisen ja Tikan mukaan noin 46 prosenttia vapaaehtoisista eli yli kaksinkertainen määrä Jokipiin laskelmiin verrattuna olisi ilmaissut olevansa selkeästi fasistisen politiikan kannattajia.


text: Jokipiin mukaan suomalaiset SS-miehet eivät myöskään osallistuneet saksalaisten toimeenpanemiin julmuuksiin juutalaisia kohtaan, mutta osa heistä todisti joukkoteloituksia silminnäkijöinä. Kuitenkin 2010-luvulla esiin tullut arkistoaineisto osoittaa osan suomalaisista syyllistyneen juutalaisten ampumisiin Saksan itärintamalla.


text: Arvioidessaan vuonna 2018 André Swanströmin kirjan "Hakaristin ritarit" Silvennoinen sanoo, että "Panttipataljoona" on näennäisen tyhjentävä SS-pataljoonan historia.


Suomi yleisurheilun Euroopan-mestaruuskilpailuissa 1990 käsittelee Suomen joukkuetta yleisurheilun Euroopan-mestaruuskilpailuissa Splitissä 1990.


title: Suomi yleisurheilun Euroopan-mestaruuskilpailuissa 1990

text: Suomen EM-joukkue valittiin kahdessa osassa elokuun 1990 aikana. Suomen Urheiluliiton hallitus toteutti poikkeuksellisen löysää linjaa ja valitsi Splitiin lähes kaikki EM-kisarajan saavuttaneet urheilijat. Joukkueeseen tuli valituksi kaikkiaan 49 urheilijaa, joista kuitenkin 16-vuotias korkeushyppääjä Katja Kilpi vetäytyi kisoista opiskeluihin vedoten ja kymmenottelija Jarkko Finni sekä seiväshyppääjä Asko Peltoniemi jäivät pois loukkaantumisten takia. Lisäksi Juha Laukkanen jäi kotimaahan keihäänheiton varamieheksi, joten Splitiin matkusti 45 suomalaisurheilijaa. SUL:n virallinen tavoite kisoihin oli neljä mitalia ja lisäksi viisi pistesijaa.


text: Miehistä kenties suurimmat menestysodotukset kohdistuivat keihäänheittäjä Seppo Rätyyn, joka kisojen alla oli heittänyt Suomen ennätyksen 86,92. Myös Kimmo Kinnusella uskottiin parhaassa tapauksessa olevan mahdollisuuksia keihäsmitaliin. Realistisia toiveita palkintosijasta oli myös Jarmo Kärnällä, joka oli pituushypyn tasaisessa Euroopan tilastossa 10. sijalla tuloksella 805. Näiden lisäksi kymmenottelija Petri Keskitalon ja kestävyysjuoksija Risto Ulmalan uskottiin pystyvän mitaleihin huippusuorituksilla.


text: Naisurheilijoista Päivi Tikkanen oli juossut kauden aikana 10 000 metrin Suomen ennätyksen 31.57,56, jonka myötä hän oli lajin vahva mitalisuosikki. Suomen ennätyksiin olivat pystyneet myös pituushyppääjä Ringa Ropo ja kävelijä Sari Essayah, ja heillä uskottiin myös olevan mitalimahdollisuuksia, vaikka he eivät Euroopan tilastoissa aivan kärjessä olleetkaan. Kaksissa edellisissä EM-kisoissa neljänneksi sijoittunut keihäänheittäjä Tiina Lillak oli osoittanut nousukuntoa ja myös häntä pidettiin mahdollisena suomalaismitalistina.


text: Suomen EM-joukkue jäi Splitissä kauas mitalitavoitteestaan, kun ainoan mitalin, toki kultaisen, toi keihäänheiton suuryllättäjä Päivi Alafrantti. Mestaruuden lisäksi suomalaiset saavuttivat 11 pistesijaa, joten siltä osin SUL:n tavoite ylittyi.


text: Sisko Hanhijoki oli ollut EM-hallikisojen 60 metrillä kolmas vuonna 1989 ja viides vuonna 1990, joten myös Splitin 100 metrillä häneltä odotettiin finaalipaikkaa. Alkuerissä Hanhijoki juoksi 11,51, mutta jäi välierissä tästä ajasta kolme sadasosaa ja sijoittui eränsä viidenneksi jääden loppukilpailun ulkopuolelle. Erän kolmas ja neljäs saivat saman ajan kuin Hanhijoki. Myös 200 metrillä Hanhijoki pääsi välieriin.


text: Ari Suhonen oli noussut kaudella 1989 kansainvälisen huipun tuntumaan juostuaan 800 metrin Suomen ennätyksen 1.44,10. Kesä 1990 oli kuitenkin vaikea eikä Suhonen selviytynyt Splitissä edes välieriin. Hän itse kertoi vaisuuden syyksi flunssan ja allergiset oireet.


text: Risto Ulmala keskittyi vain 5 000 metrin juoksuun, jonka kovavauhtisessa loppukirikamppailussa hän ei kuitenkaan aivan pystynyt mitalivauhtiin, vaan tuloksena oli kuudes sija. Myös Harri Hänninen sijoittui pisteille oltuaan kahdeksas.


text: Päivi Tikkanen piti päälajinaan 10 000 metrin kilpailua, mutta osallistui sitä ennen myös 3 000 metrin juoksuun, jonka loppukilpailuun hän selvisi helposti. Finaalissa tapahtui hitaan alkuvauhdin myötä kuitenkin tönimistä, jonka seurauksena pari kilpailijaa keskeytti ja Tikkanen sai piikkarista syvän haavan lähelle akillesjännettään. Vammastaan huolimatta Tikkanen kamppaili kärkivauhdissa, mutta joutui loppukirivaiheessa taipumaan kuudenneksi. Tikkasen jalkaan tullut vamma osoittautui kuitenkin niin pahaksi, että hän joutui keskeyttämään 10 000 metrin kilpailun 5 600 metrin kohdalla.


text: Aitajuoksuissa suomalaiset saavuttivat kolme välieräpaikkaa. Tuoreella nuorten maailmanmestarilla Antti Haapakoskella arveltiin olevan mahdollisuuksia jopa loppukilpailuun, mutta aivan sellaiseen vauhtiin hän ei välierissä pystynyt. Naisten 400 metrin aidoissa Tuija Helander oli paras finaalin ulkopuolelle jääneistä juoksijoista, ja myös Anna Suurnäkki pääsi välieriin. Miesten vastaavalla matkalla Vesa-Pekka Pihlaviston tuoreella Suomen ennätyksellä 50,12 olisi taisteltu alkuerän voitosta, mutta Pihlavisto jäi EM-alkuerässään vasta kuudenneksi ja ulos välieristä.


text: Kävelykilpailuissa Valentin Kononen ja Sari Essayah tekivät nousujohteiset suoritukset. Vasta kolmatta 50 kilometrin kilpailuaan kävellyt 21-vuotias Kononen oli vielä 30 kilometrin kohdalla kymmenentenä, mutta nousi lopussa kuudenneksi. Naisten 10 kilometrillä Essayah puolestaan paransi kilpailun loppupuoliskolla sijoituksensa viidenneksi.


text: Suomen naisilla oli joukkue sekä pikaviestissä että pitkässä viestissä. Pikaviestissä joukkue pääsi suoraan loppukilpailuun, kun osallistuvia joukkueita oli lopulta vain kahdeksan. Finaalissa Suomi ylitti maalilinjan kuudentena, mutta joukkueen suoritus hylättiin, koska ensimmäinen vaihto oli mennyt pitkäksi. Pitkään viestiin osallistui lopulta 11 joukkuetta, joten lajissa juostiin myös alkuerät. Suomi pääsi jatkoon oltuaan alkuerien kahdeksas, joka oli joukkueen sijoitus myös finaalissa.


text: Seiväshypyssä Jani Lehtonen ja Petri Peltoniemi selviytyivät EM-finaaliin hypättyään 530. Loppukesästä epävarmasti kilpaillut Lehtonen ei selvittänyt loppukilpailussa aloituskorkeuttaan 540, jonka Peltoniemi ylitti ensimmäisellään. Tämä jäi myös Peltoniemen lopputulokseksi, jolla hän sijoittui kilpailussa kahdeksanneksi.


text: Miesten pituushypyssä Jarmo Kärnä oli karsinnan paras tuloksellaan 813. Tämä onnistuminen vaati kuitenkin myös veronsa, kun Kärnän vanha selkäkramppi uusiutui. Finaalissa hän sai tuloksen vain ensimmäisellä hypyllä, jonka jälkeen muut yritykset olivat yliastuttuja. Kärnä oli tuloksellaan 795 ennen viimeistä kierrosta vielä neljännellä sijalla, mutta putosi lopulta kuudenneksi. Kilpailussa kolmanneksi sijoittunut Jugoslavian Borut Bilac menetti kisojen jälkeen pronssimitalinsa dopingkäryn vuoksi, mutta asiaan liittyneiden epäselvyyksien vuoksi häntä ei lopulta kuitenkaan hylätty.


text: Naisten pituushypyn karsinnassa Ringa Ropo sijoittui avaushypyllään 676 neljänneksi. Ukkosmyrskyn häiritsemässä finaalissa Ropo hyppäsi avauskierroksella karsinnan tapaan 676 eikä pystynyt kilpailun edetessä enää parantamaan. Tulos riitti kilpailun kahdeksanteen sijaan.


text: Heittolajeissa suomalaisten menestysodotukset kohdistuivat lähinnä keihäänheittoon. Moukarinheitossa tosin Juha Tiainen pääsi finaaliin ja saavutti parhaan EM-sijoituksensa oltuaan yhdeksäs. Keihäänheiton karsinnassa yksikään suomalaismies ei ylittänyt karsintarajaa, mutta Seppo Räty ja Kimmo Kinnunen selvittivät tiensä finaaliin hieman yli 79 metrin heitoillaan.


text: Miesten keihäänheiton loppukilpailun alkua häiritsi ukkosmyrsky, jonka vuoksi kilpailu myös keskeytettiin noin puoleksi tunniksi. Kahden kierroksen jälkeen Räty ja Kinnunen olivat alle 80 metrin tuloksilla sijoilla seitsemän ja kahdeksan eikä kumpikaan pystynyt parantamaan kolmannella heitollaan. Kukaan ei kuitenkaan pystynyt ohittamaan suomalaisia, jotka siten pääsivät kolmelle viimeiselle heittokierrokselle. Räty paransi tulostaan jokaisella jäljellä olevalla heitolla, mutta ei aivan päässyt mitalisijalle jäätyään viidenneksi. Myös Kinnunen heitti parhaansa viimeisellä yrityksellä, mutta hänen sijoituksekseen jäi kahdeksas.


text: Naisten keihäänheitosta ei puuttunut dramatiikkaa. Karsinnassa ensin Heli Rantasen yli 59 metriä kantanut heitto liputettiin virheellisesti yliastutuksi eikä heittoa mitattu. Kilpailun tekninen johto myönsi lopulta Rantaselle ylimääräisen loppukilpailupaikan. Päivi Alafrantti puolestaan heitti kaksi yli 60 metrin karsintaheittoa, jotka kuitenkin lopulta tuomittiin mitättömiksi keihään tultua lappeelleen alas. Suomalaisten protestin ja videonauhojen tutkimisen jälkeen Alafranttikin hyväksyttiin ylimääräisenä loppukilpailuun, jossa siis nähtiin yhteensä 14 heittäjää.


text: Keihään loppukilpailussa ennakkosuosikki DDR:n Petra Felke joutui tyytymään hopeaan jäätyään maailmanennätyksestään yli 13 metriä ja kauden parhaastaankin yli 5 metriä. Päivi Alafrantti sen sijaan paransi viidennen kierroksen heitollaan ennätystään yli kaksi metriä ja voitti kilpailun 12 sentin erolla Felkeen. Tiina Lillak heitti karsinnassa yli 62 metriä mutta jäi finaalissa alle 59 metriin ja pistesijojen ulkopuolelle. Heli Rantasen sijoitus oli alun perin 13:s, mutta Felicia Tilean jäätyä kiinni kiellettyjen aineiden käytöstä Lillakin ja Rantasen sijoitukset paranivat yhdellä.


text: Kymmenottelussa Petri Keskitalon menestystoiveet murenivat jo ensimmäisessä lajissa 100 metrin juoksussa, kun häntä jo aiemmin vaivannut jalkakramppi uusiutui. Keskitalo juoksi toki maaliin asti, mutta joutui keskeyttämään ottelun. Naisten seitsenottelun alku oli suomalaisittain yhtää murheellinen, kun avauslajissa 100 metrin aitajuoksussa Ragne Kytölä kaatui viimeisillä aidoilla ja joutui keskeyttämään. Myöskään Satu Ruotsalainen ei ollut terävimmässä kunnossaan, ja kun hän vielä jäi toisen ottelupäivän avaavassa pituushypyssä ilman tulosta, päätyi Ruotsalaisenkin kilpailu keskeytykseen.


title: Bambumetsäkerttunen

text: Bambumetsäkerttunen ("Bradypterus alfredi") on sirkkalintujen heimoon kuuluva varpuslintu.


title: Bambumetsäkerttunen

text: Bambumetsäkerttusta tavataan Kongon demokraattisessa tasavallassa, Etiopiassa, Etelä-Sudanissa, Sudanissa, Tansaniassa, Ugandassa ja Sambiassa. Lajia on kuvattu harvinaiseksi ja paikalliseksi koko levinneisyysalueellaan. Se on kuitenkin luokiteltu elinvoimaiseksi.


title: Kameruninmetsäkerttunen

text: Kameruninmetsäkerttunen ("Bradypterus grandis") on sirkkalintujen heimoon kuuluva varpuslintu.


title: Kameruninmetsäkerttunen

text: Kameruninmetsäkerttusta tavataan Kamerunissa, Keski-Afrikan tasavallassa ja Gabonissa. Lajista tunnetaan yhteensä kahdeksan eri esiintymää. Sen kannaksi arvioidaan 1 000–2 500 yksilöä ja se on luokiteltu silmälläpidettäväksi.


title: Kameruninmetsäkerttunen

text: Kameruninmetsäkerttunen elää tiheäkasvustoisilla soilla, joilla kasvaa "Rhynchospora corymbosa" -lajin sarakasvia. Soiden kuivattaminen on lajille potentiaalinen uhka.


title: Pekka Airaksinen (koripalloilija)

text: Pekka Juhani Airaksinen (s. 21. helmikuuta 1934 Viipuri) on suomalainen kilpauransa päättänyt koripalloilija. Tampereen Pyrinnön kasvatti, 190-senttinen Airaksinen pelasi Pyrinnössä 11 SM-sarjakautta. Lisäksi hän edusti yhden kauden ajan Tapiolan Honkaa. Airaksisen edustamat joukkueet sijoittuivat pääasiassa SM-sarjan keskikastiin, mutta Pyrinnössä hän saavutti seuran ensimmäisen miesten SM-mitalin, hopeaa, kaudella 1958. Airaksinen kuuluu yhä Pyrinnön historian pääsarjassa 20 eniten pisteitä tehneiden sekä eniten otteluita pelanneiden pelaajien joukkoon. Suomen miesten maajoukkueen kokoonpanoon Airaksinen kuului kahdessa valmistavassa maaottelussa vuosina 1958–1959.


title: Pekka Airaksinen (koripalloilija)

text:
Airaksinen teki ensiesiintymisensä vasta yhdistyneessä miesten SM-sarjassa kasvattajaseuransa
Tampereen Pyrinnön edustusjoukkueessa kaudella 1952, jolloin Pyrintö sijoittui tappioitta itälohkon kolmanneksi ja oli koko sarjan lopputuloksissa viides. Airaksinen pelasi 15 ottelussa 2,1 pisteen ottelukohtaisella keskiarvolla. Kaudella 1953 Pyrintö sijoittui seitsemänneksi ja seuraavilla kausilla seitsemänneksi, kuudenneksi, viidenneksi ja kuudenneksi. Airaksisen pistekeskiarvo nousi joka vuosi ollen kaudella 1956 13,6 per ottelu. Vuosina 1954–1956 Airaksisen pistekeskiarvo oli Pyrinnön toiseksi korkein Arvo Jantusen jälkeen. Kaudella 1957 Pyrintö jatkoi SM-sarjan keskikastiin sijoittumistaan oltuaan kahdeksas ja Airaksisen pisteiden pudottua 7,3:een per ottelu.


title: Pekka Airaksinen (koripalloilija)

text: Kausi 1958 oli Airaksisen ja Pyrinnön kannalta hyvä. Airaksinen heitti pääsarjauransa korkeimman pistekeskiarvon 18,9, jolla hän oli joukkueensa paras ja koko sarjan viidenneksi paras korintekijä. Pyrintö pelasi kauden aikana 15 voittoa, viisi tasapeliä ja kaksi tappiota ja hävisi vain kahdella pisteellä Suomen mestaruuden voittaneelle Kotkan Työväen Palloilijoille, josta tuli ensimmäinen Helsingin ulkopuolinen miesten Suomen mestari. Pyrintö sijoittui hopealle ohittaen samaan pistemäärään yltäneen Helsingin Jyryn ja saavutti seurahistoriansa ensimmäisen miesten SM-mitalin, joka jäi Airaksisen ainoaksi.


title: Pekka Airaksinen (koripalloilija)

text: SM-hopean jälkeisillä kolmella kaudella Pyrinnön sijoitus, kuten Airaksisen pistekeskiarvokin, laski tasaisesti viidenneksi, kuudenneksi ja yhdeksänneksi. Kauden 1961 jälkeen Airaksinen pelasi pääsarjassa seuraavan kerran kaudella 1963–1964, jolloin hän edusti Tapiolan Honkaa. Airaksinen teki Seppo Kuuselan tähdittämässä joukkueessa 8,1 pistettä ottelua kohden, joukkueensa neljänneksi eniten. Honka sijoittui SM-sarjassa kymmenenneksi. Viimeiseksi jääneelle pääsarjakaudelleen 1964–1965 Airaksinen palasi Tampereelle, jossa hän pelasi 11 ottelussa 3,4 pisteen keskiarvolla Pyrinnön sijoituttua kahdeksanneksi.


title: Pekka Airaksinen (koripalloilija)

text: Airaksinen kuului Suomen miesten maajoukkueen kokoonpanoon kahdessa Ruotsia vastaan pelatussa valmistavassa maaottelussa, joissa hän jäi pisteittä. Marraskuussa 1958 ja tammikuussa 1959 pelatut ottelut päättyivät Suomen voittoon.


title: Pekka Airaksinen (koripalloilija)

text: Kilpaurallaan 190 senttimetriä pitkä Airaksinen oli olemassa olevien tilastojen mukaan 1950-luvulla Pyrinnön toiseksi pisin pelaaja Pentti Palkoahon jälkeen. 1960-luvun pelivuosina Pyrinnössä ja Hongassa häntä pidemmät pelaajat alkoivat yleistyä.


title: Pekka Airaksinen (koripalloilija)

text: Airaksisen aikana Pyrinnössä sentterinä pelannut Heino Komusaari kertoi olleensa kuin tolppa, jonka takaa muut pelaajat pääsivät heittämään. Tavallisesti Komusaari houkutteli hyökkäämällä vastustajan puolustuksen itseensä ja syötti tämän jälkeen taakseen vapaalle miehelle heittopaikan. Komusaaren syötöistä koreja tekivät muun muassa Airaksinen ja Jantunen.


title: Kendall Schmidt

text: Kendall Schmidt (s. 2. marraskuuta 1990 Kansas) on yhdysvaltalainen laulaja ja näyttelijä. Hänet tunnetaan parhaiten roolistaan laulaja Kendall Knightina Nickelodeonin sarjassa "Big Time Rush". Schmidtillä on myös ollut pieniä rooleja televisiosarjoissa "Teho-osasto", "Ilman johtolankaa", "Poika tulevaisuudesta", "Aavekuiskaaja" ja "Frasier". Hänen veljensä Kevin Schmidt on myös näyttelijä.


title: Seppo Aarnivala

text: Seppo Jalmari Aarnivala (ent. Andersson, 27. tammikuuta 1929 Lappee - 2. helmikuuta 2003 Nokia) oli suomalainen urheilija. Hän esiintyi viiden eri palloilulajin SM-sarjassa ja käsipallon maajoukkueessa.


title: Seppo Aarnivala

text: Koripalloa Tampereen Pyrinnön kasvatti, 188-senttinen Aarnivala pelasi Pyrinnössä seitsemän kauden ajan saavuttaen SM-hopeaa kaudella 1958. Hän pelasi myös Suomen Koripalloliiton joukkueessa ottelun Ruotsin liittoyhdistelmää vastaan.


title: Seppo Aarnivala

text: Käsipallossa Aarnivala saavutti SM-hopeaa Tampereen Ilveksen joukkueessa vuonna 1954. Hän pelasi myös Suomen käsipallomaajoukkueessa ja oli mukana saavuttamassa Suomen ensimmäistä voittoa Ruotsista joulukuussa 1954 Helsingissä.


title: Seppo Aarnivala

text: Pesäpallossa Aarnivala saavutti Tampereen Pyrinnön joukkueessa SM-pronssia vuonna 1949 ja pelasi myös kolmessa Itä–Länsi-ottelussa Lännen puolella vuosina 1950, 1951 ja 1953.


title: Seppo Aarnivala

text: Aarnivala pelasi pääsarjatasolla myös jalkapalloa ja jääpalloa.


title: Seppo Aarnivala

text: Aarnivalan isä Otto Aarnivala kilpaili ammunnan MM-kisoissa 1937 pienoiskiväärillä. Seppo Aarnivalan sisar Terttu Aarnivala voitti koripallossa useita Suomen-mestaruuksia ja pelasi useita maaotteluita.


title: Seppo Aarnivala

text: Aarnivala kuoli 74-vuotiaana Nokialla 2. helmikuuta 2003.


title: Kiukuttelu

text: Kiukuttelu on ihmisen, yleensä lapsen tyytymättömyyden purkamista. Se voi olla itkemistä, raivoamista, uhmaa, väkivaltaisuutta tai sanallista kiukuttelua. Kiukuttelua voi tapahtua silloin jos joku ei saa tahtoaan läpi, tai kun jotain pahaa on tapahtunut. Kiukuttelu saattaa liittyä stressiin tai masentumiseen.


title: Keijo Alen

text: Keijo Alen (s. 7. kesäkuuta 1964) on aktiiviuransa lopettanut suomalainen koripalloilija.


title: Keijo Alen

text: Lahden NMKY:n kasvatti, 197-senttinen Alen pelasi urallaan Lahden lisäksi Tampereen Pyrinnössä ja Kisanokiassa. Lahdessa Alen saavutti Suomen cupin voiton vuosina 1989 ja 1994. Kauden 1994–1995 päätteeksi hänet valittiin SM-sarjan kauden parhaaksi kuudenneksi pelaajaksi.


title: Keijo Alen

text: Joulukuussa 1985 Alen teki Torpan Poikia vastaan miesten pääsarjan piste-ennätyksensä, 42 pistettä, joka on edelleen Pyrinnön suomalaispelaajien ennätys.


title: Johannes Korhonen

text: Johannes Matti Korhonen (s. 1958) on Eläkkeenmaksajain keskusliiton toimitusjohtaja. Aiemmin hän on toiminut Transtec Oy:n hallituksen puheenjohtajana sekä SK-Yhtymän toimitusjohtajana. Korhonen on koulutukseltaan valtiotieteiden maisteri. Korhonen on toiminut pitkään myös yrittäjänä, ja hänelle on myönnetty Längelmäen kunnan kultainen yrittäjäansiomerkki. Korhonen on naimisissa ja hänellä on kaksi lasta.


title: Pekka Airaksinen

text: Pekka Airaksinen –nimisiä henkilöitä ovat:


title: Prime World

text: Prime World on internetissä pelattava strateginen moninpeli, jonka on kehittänyt Nival. Peli julkistettiin toukokuussa 2011.


title: Prime World

text: Venäjänkielisen version avoin beeta-vaihe alkoi huhtikuussa 2012. Turkinkielisen version avoin beeta-vaihe alkoi joulukuussa 2012. Huhtikuussa 2013 Nival aloitti rekisteröintien vastaanottamisen englanninkielisen version suljettuun beeta-vaiheeseen. Suljettu beeta-vaihe alkoi toukokuussa 2013.


title: Prime World

text: Pelissä on kaksi ryhmittymää, jotka taistelevat saadakseen haltuunsa Primen, lähteen, joka tuottaa kaikkea maailmassa. Pelaaja saa valita kumpaan ryhmittymään hän liittyy, ja omistaa linnan, johon voi rakentaa rakennuksia tuottamaan resursseja, aseistettuja joukkoja ym. Taistelu-kartassa pelaajat toimivat joukkueena toisen ryhmittymän pelaajia vastaan.


title: Prime World

text: Vuoden 2011 EA 2011 -messuilla IGN.com nimesi pelin parhaaksi strategiapeliksi. Vuonna 2012 kolme merkittävää venäläistä julkaisua valitsi pelin vuoden 2012 parhaaksi peliksi.


title: Satamanosturi

text: Satamanosturi on nosturi, jota käytetään suurimmaksi osaksi tavaroiden siirtelyyn satamassa. Satamanosturilla voidaan nostaa esim. kontteja, laivoja ja veneitä.


title: Satamanosturi

text: Satamanostureita on monenlaisia, esimerkiksi kaivinkoneen tekniikalla toimivia ja työmaanostureiden tavalla toimivia satamanostureita.


title: Staccioli

text: Staccioli on muun muassa seuraavien henkilöiden sukunimi:


title: Carolus Wrede

text: Carl Gustaf Garibaldi Fabian (Carolus) Wrede (1860–1927) oli suomalainen teollisuusjohtaja ja omistaja. Hän omisti Lehtoniemen konepajan ja laivaveistämön sekä Taipaleen sahan ja myllyn 1902–1917. Lisäksi hän oli Turun Rautateollisuus Oy:n ja Turun vaunutehtaan toimitusjohtaja 1906–1918 sekä Keskinäisen Vakuutusyhtiön Sammon toimitusjohtaja 1922–1924.


title: Fabian Wrede (1641–1712)

text: Fabian Wrede (1641–1712) oli ruotsalainen valtiomies. Hän oli Viipurin läänin maaherra 1675 ja oli vuoden 1680 valtiopäivillä Kaarle XI:n luottamusmies, toimi suuren komission jäsenenä ja oli vuodesta 1681 Uplannin maaherra.


title: Keräily (täsmennyssivu)

text: Keräily voi tarkoittaa ainakin seuraavia:


title: Punavankien muistomerkki

text: Punavankien muistomerkki on kuvanveistäjä Erkki Kannoston graniitista ja pronssista suunnittelema suurikokoinen taideteos, joka sijaitsee Lahden Fellmaninpuistossa. Puiston paikalla vuonna 1918 oli Fellmanin pelloksi kutsuttu vankileiri. Muistomerkin hankkimiseksi järjestettiin 1976 kutsukilpailu, jonka Kannosto voitti. Teoksen ovat pystyttäneet Lahden työväenjärjestöt.


title: Punavankien muistomerkki

text: Punavankien muistomerkki on Kannoston realismin kaudelta ja sitä pidetään hänen tunnetuimpana työnään. Taideteos on suurikokoinen: sen pohjana on graniittilaatoilla päällystetty, kohotettu neliönmuotoinen taso, jonka sivumitat ovat 14 metriä. Tason takaosassa on yli 5 metrin korkeuteen kohoava leveä graniittiportti. Tason päällä on viisi yli kolme metriä korkeaa pronssivalua olevaa ihmishahmoa, neljä miestä ja yksi nainen, jotka symboloivat leiriltä vapautuvia vankeja. Muistomerkki on pystytetty 28. toukokuuta 1978 ja se on omistettu kaikille punavangeille. Monumentissa saa liikkua.


title: Pavel Frants

text: Pavel Jakovlevits Frants (s. 1. huhtikuuta 1968) on venäläinen jääpalloilija, pelipaikaltaan puolustaja. Venäjällä hän on edustanut viimeksi Dynamo Kazania. Keväällä 2013 Frants pelasi suomalaista Porvoon Akilleksen riveissä. Hän lukeutui 1990-luvun lopun ja 2000-luvun Venäjän maajoukkueen tärkeimpiin puolustuspelaajiin.


title: Pavel Frants

text: Frantsin kasvattajaseura on Syktyvkarin Stroitel, missä hän pelasi kahdeksan kauden ajan vuosina 1985–1993. Sen jälkeen hän siirtyi 10 vuodeksi Ruotsiin, jossa hän pelasi ensin yhden kauden Nässjö IF:n ja sen jälkeen kahdeksan kautta IFK Vänersborgin joukkueessa. Kaudesta 2003 lähtien hän palasi Venäjälle ensin Arkangelin Vodnikiin ja sen jälkeen Moskovan Dynamoon. Syksystä 2010 lähtien hän on pelannut Kazanin Dynamossa.


title: Pavel Frants

text: Seurajoukkueurallaan Frants saavutti kolme Venäjän mestaruutta Vodnikissa (2003, 2004 ja 2005), viisi Venäjän mestaruutta Moskovan Dynamon riveissä (2006, 2007, 2008, 2009 ja 2010) sekä yhden 2011 Kazanin Dynamon riveissä. Kaikkiaan siis 2003-2011 yhdeksän Venäjän mestaruutta. Maailman cupin mestaruuksia Frants saavutti myös useita - kaikkiaan viisi. Kaksi niistä Vodnikissa (2003 ja 2004), kaksi Moskovan Dynamossa (2006 ja 2007) sekä yhden Kazanin Dynamon väreissä 2010. Euroopan mestaruuksia hän saavutti kolme eli vuosina 2003 ja 2004 Vodnikissa sekä 2006 Moskovan Dynamossa.


title: Pavel Frants

text: Pavel Frans tuli vahvistamaan vuoden 2013 alussa suomalaista Porvoon Akillesta.


title: Pavel Frants

text: Frants debytoi Neuvostoliitton maajoukkueessa kaudella 1990-1991. Venäjän maajoukkueessa hän jatkoi kaudella 1994-1995 aina kauteen 2009-2010 asti. Maajoukkueuransa aikana Frans on ollut voittamassa kuusi maailmanmestaruutta: 1991 Neuvostoliiton joukkueessa sekä 1999, 2001, 2006, 2007 ja 2008 Venäjän joukkueessa.


title: Pavel Frants

text: Maajoukkueessa


title: Pavel Frants

text: Seurajoukkueissa


title: Frederick Cresser

text: Frederick ("Fred") Cresser (maaliskuu 1872 Saksa – ?) oli yhdysvaltalainen soutaja ja olympiavoittaja. Hän kilpaili vuoden 1904 kesäolympialaisissa Saint Louisissa ja oli siellä mukana voittamassa kultaa kahdeksikossa.


title: José Manuel de la Torre

text: José Manuel "Chepo" de la Torre Menchaca (s. 13. marraskuuta 1965 Guadalajara, Meksiko) on meksikolainen entinen jalkapalloilija ja nykyinen valmentaja. Hän on toiminut lokakuusta 2010 lähtien Meksikon maajoukkueen päävalmentajana.


title: José Manuel de la Torre

text: De la Torre on kotikaupunkinsa jalkapalloseura Club Deportivo Guadalajaran kasvatti, jonka edustusjoukkueessa hän pelasi ensimmäistä kertaa vuonna 1984. Hän edusti koko pelaajauransa aikana meksikolaisia seuroja, lukuun ottamatta kautta 1988–1989, jonka hän pelasi espanjalaisen Real Oviedon riveissä.


title: José Manuel de la Torre

text: 18. lokakuuta 2010 ilmoitettiin de la Torren siirtyvän Meksikon maajoukkueen päävalmentajaksi. Hänen ensimmäinen ottelunsa maajoukkueen päävalmentajana oli 9. helmikuuta 2011 pelattu ystävyysottelu Bosnia ja Hertsegovinaa vastaan.


title: James Juvenal

text: James Benner ("Jim") Juvenal (12. tammikuuta 1874 Philadelphia, Pennsylvania – 1. syyskuuta 1942 Philadelphia, Pennsylvania) oli yhdysvaltalainen soutaja ja olympiavoittaja. Hän voitti kahdeksikossa kultaa vuoden 1900 kesäolympialaisissa Pariisissa ja sai lisäksi yksikössä hopeamitalin vuoden 1904 kesäolympialaisissa Saint Louisissa. Juvenal työskenteli myöhemmin soutuvalmentajana. Hän opiskeli Drexel Institutessa ja työskenteli 40 vuotta Philadelphia Electricille.


title: Benvenuto Matteucci

text: Benvenuto Matteucci (2. helmikuuta 1910 Carmignano – 16. tammikuuta 1993) oli italialainen roomalaiskatolinen arkkipiispa. Hänet vihittiin papiksi 14. elokuuta 1932 ja nimitettiin Pisan apostoliseksi hallitsijaksi sekä Forum Popiliin titulaaripiispaksi 15. elokuuta 1968. Piispaksi konsekroinnin suoritti 21. syyskuuta Mario Longo Dorni, jota avustivat Enrico Bartoletti ja Giovanni Fallani.


title: Benvenuto Matteucci

text: 2. tammikuuta 1971 Matteucci sai nimityksen Pisan arkkipiispaksi, jona hän toimi, kunnes jäi eläkkeelle 7. kesäkuuta 1986.


title: Gualtiero Bassetti

text: Gualtiero Bassetti (s. 7. huhtikuuta 1942 Popolano di Marradi) on italialainen roomalaiskatolinen arkkipiispa. Hänet vihki papiksi Firenzen arkkihiippakuntaan Ermenegildo Florit 29. kesäkuuta 1966. Hänet nimitettiin Massa Marittima-Piombinon hiippakunnan johtoon 9. heinäkuuta 1994, ja piispaksi vihkiminen seurasi 8. syyskuuta. Pääkonsekraattorina toimi Silvano Piovanelli, jota avustivat Antonio Bagnoli ja Giovanni Bianchi.


title: Gualtiero Bassetti

text: 21. marraskuuta 1998 Bassetti sai nimityksen Arezzo-Cortona-Sansepolcron piispaksi, jonka virkaan hänet asetettiin 6. helmikuuta 1999. Hänet nimitettiin 16. heinäkuuta 2009 Perugia-Città della Pieven arkkipiispaksi, ja hänet asetettiin tähän virkaan 4. lokakuuta.


title: Lucien Martinet

text: Lucien Martinet (1878–) oli ranskalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa, jossa hän sai hopeaa perämiehellisessä kaksikossa. Hän osallistui myös kahdeksikkoon.


title: Arnoud van Doorn

text: Arnoud van Doorn on entinen äärioikeistolainen poliitikko, joka edusti Geert Wildersin islaminvastaista Vapauspuoluetta. Hän teki islamvastaisen elokuvan 2008.Arnoud van Doorn kääntyi vuonna 2013 islamiin.


title: Peter Ingves

text: Jan Peter Ingves (s. 11. maaliskuuta 1960 Siipyy) on suomalainen raviohjastaja ja -valmentaja.


title: Peter Ingves

text: Nykyisin Kristiinankaupunkiin kuuluvassa Siipyyn kunnassa syntynyt Ingves on vaikuttanut jo 1980-luvulta lähtien Ruotsissa. Hän työskenteli vuodesta 2001 lähtien Petri Puron valmennustallilla Halmstadissa, kunnes toukokuussa 2013 siirtyi valmentajaksi Suomeen palanneen Kari Lähdekorven tallille.


title: Peter Ingves

text: Peter Ingves on urallaan saavuttanut useita suurkilpailuvoittoja sekä Suomessa että Ruotsissa. Tunnetuimpia hänen ohjastamiaan hevosia ovat olleet Commander Crowe, Camilla Highness sekä Fama Currit.


title: Peter Ingves

text:
Ruotsi
Suomi
Italia
Norja
Tanska


title: Alopaeus

text: Alopaeus on sukunimi:


title: Aminoff

text: Aminoff on muun muassa seuraavien henkilöiden sukunimi:


title: Amund Laurentsson

text: Amund Laurentsson, "Amund Lauritsanpoika", oli ruotsalainen kirjanpainaja, joka toimi Tukholmassa. Hän painoi myös suomenkielisiä teoksia, kuten Mikael Agricolan "Rucouskirian" (1544) ja "Uuden testamentin" käännöksen "Se Wsi Testamenti". Hän sai Agricolalta näistä kiitoskirjeen.


title: Georges Moustaki

text: Georges Moustaki, alun perin "Giuseppe Mustacchi", (3. toukokuuta 1934 Alexandria, Egypti – 23. toukokuuta 2013 Nizza, Ranska) oli ranskalainen chansonsäveltäjä ja laulaja. Hänen vanhempansa olivat Egyptiin asettuneita Kreikan-juutalaisia.


title: Georges Moustaki

text: Moustaki, joka muutettuaan Ranskaan 1951 muutti etunimensä ihailemansa Georges Brassensin mukaan, tunnetaan romanttisista balladeistaan. Hänen menestyskappaleitaan on esimerkiksi Edith Piafin laulama "Milord", joka nousi myyntilistan kärkeen muun muassa Saksassa. Moustakilla ja Piafilla oli lyhyt suhde.


title: Anouk

text: Anouk on ranskalainen ja hollantilainen diminituuvi naisen nimestä Anna.


title: OuluHealth

text: OuluHealth on bioalan, terveysalan sekä ICT-osaamisen keskus Oulussa. OuluHealthin yhteistyössä ovat mukana Oulun kaupunki, Oulun yliopistollinen sairaala, Oulun yliopisto, Oulun seudun ammattikorkeakoulu, Centre for Health and Technology, BusinessOulu, Oulu Wellness Institute, Pohjois-Pohjanmaan liitto sekä yrityksiä ja muita tutkimuslaitoksia. OuluHealth on mukana ECHA:ssa, EuropeanConnected Health Alliancen eurooppalaisessa verkostossa.


title: OuluHealth

text: Oulun Kontinkankaan kampukselle, yliopistollisen sairaalan ja lääketieteellisen tiedekunnan välittömään yhteyteen, luodaan OuluHealth ICT- ja terveysalan keskittymää. Alueella toimii tällä hetkellä yli 100 organisaatiota ja 8400 työpaikkaa, mikä on lähes kymmenen prosenttia kaikista Oulun työpaikoista. Kampuksesta kehitetään sosiaali- ja terveydenhuollon testaus- ja kehittämisympäristöä (Living lab).


title: OuluHealth

text: OuluHealth-yhteistyö kehittää kansalaisille tuotettavia palveluita useissa hankkeissa. Tulevaisuuden ratkaisut perustuvat muun muassa terveyden hallintaan, sairauksien ennaltaehkäisyyn, mobiili- ja sähköisiin palveluihin sekä uudistettuun tietojärjestelmäkokonaisuuteen.


title: OuluHealth

text:
Tulevaisuuden sairaala
OuluHealthin ydin, Oulun yliopistollinen sairaala, uudistetaan. Tulevaisuuden sairaala hyödyntää innovatiivista, tuottavaa teknologiaa potilaiden parhaaksi. Sairaalahankkeen kokonaisinvestointi on 500 miljoonaa euroa.


title: OuluHealth

text:
AVAUS-hanke
Hanke rakentaatulevaisuuden kuntalaislähtöisiä hyvinvointipalveluita ja niitä tukevia teknologioita. AVAUS-hankkeessarakennetaan toimittajariippumaton ja rajapinnoiltaan avoin palvelu- ja järjestelmäkokonaisuus.


title: OuluHealth

text:
ONION-projekti
Projekti kehittää kokonaisarkkitehtuuria hyvinvointipalveluille. Projektin tavoitteena on, että tietojärjestelmäkokonaisuus on käytössä vuoteen 2020 mennessä.


title: OuluHealth

text:
INDICO-hanke
INDICO-hankkeessa keskitytään yksilölliseen terveyteen. Hanketta koordinoi Centre for Health and Technology.


title: OuluHealth

text:
Oulun kaupungin sähköinen asiointi
Oulun kaupungin sähköisen asioinnin OMAOULU-palvelusta löytyvät kootusti kaikki kaupungin verkkoasioinnin palvelut, esimerkiksi terveyspalvelut.


title: Pystyssä

text: Pystyssä on vuonna 2013 ensi-iltansa Suomessa saanut Marton Jelinkon ohjaama elokuva.


title: Pystyssä

text: Elli on toimeentulostaan epävarma opiskelija, joka päätyy rahapulassaan prostituoiduksi. Iiris sovittaa vanhoja velkoja rikollisjengin pomona. Andrei toimii rikollisjengin apumiehenä, kunnes kohtaa Ellin Helsingin yössä. "Pystyssä" on väkivallan uhkaa ja vaikeita elämäntilanteita kuvaava elokuva, jonka päähenkilöt pyrkivät vapaaksi veloistaan keinolla millä hyvänsä.


title: Pystyssä

text: Pystyssä on Outline Studios -tuotantoyhtiön elokuva, joka on tuotettu yhteisöllisesti pienellä budjetilla. Elokuvan tekijät ovat alan opiskelijoita ja nuoria ammattilaisia.


title: Edward Marsh (soutaja)

text: Edward ("Ed") Marsh (12. helmikuuta 1874 Philadelphia, Pennsylvania – 10. lokakuuta 1932 Philadelphia, Pennsylvania) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä kultaa kahdeksikossa voittaneeseen Vesper Boat Club -joukkueeseen.


title: Interkalaatio

text: Interkalaatio voi tarkoittaa:


title: Charles Perrin

text: Charles Jean Baptiste Perrin (6. heinäkuuta 1875 Lyon – 26. maaliskuuta 1954 Lyon) oli ranskalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja kuului siellä perämiehellisessä nelikossa hopeaa saaneeseen Club Nautique de Lyon -joukkueeseen.


title: Harry DeBaecke

text: Harry Leopold DeBaecke (9. kesäkuuta 1879 Philadelphia, Pennsylvania – 6. marraskuuta 1961 Philadelphia, Pennsylvania) oli yhdysvaltalainen soutaja ja olympiavoittaja. Hän kilpaili vuoden 1900 kesäolympialaisissa Pariisissa ja kuului siellä kahdeksikossa kultaa voittaneeseen Vesper Boat Clubiin.


title: Interkalaatio (kemia)

text: Interkalaatio tarkoittaa kemiallista reaktiota, jossa atomi, ioni tai molekyyli insertoituu kerrosmaisen yhdisteen tai alkuaineen kerrosten väliin muodostamatta kuitenkaan kovalenttista sidosta isäntämolekyylin kanssa. Interkalaatiossa tapahtuu reversiibeli isäntämolekyylin rakenteen ja ominaisuuksien muuttuminen. Isäntämolekyyli voi olla yksinkertainen kiteinen aine, makromolekyyli tai amorfinen aine. Interkalaatiossa muodostuvaa yhdistettä kutsutaan interkalaatioyhdisteeksi.


title: Interkalaatio (kemia)

text: Ensimmäisen kerran interkalaatioreaktioista raportoi saksalainen C. Schafhäult vuonna 1840, mutta varsinaisesti interkalaatioreaktiot herättivät kiinnostusta vuodesta 1926 eteenpäin, jolloin Karl Fredenhagen ja Gustav Cadenbach raportoivat kaliumhöyryn interkalatoituvan grafiittiin. Tyypillisiä esimerkkejä epäorgaanisista interkalatoitumisreaktioista ovat ammoniakin interkalatoituminen saveen, alkalimetallien interkalatoituminen kerrosrakenteisiin siirtymämetallikalkogeneihin eli oksideihin, sulfideihin, selenideihin ja tellurideihin (mm. molybdeenidisulfidiin ja niobiumtelluridiin) sekä useiden eri metallien ja molekyylien interkalatoituminen grafiittiin. Interkalatoituminen muuttaa materiaalien sähkönjohtavuutta ja magneettisia ominaisuuksia. Tästä hyvänä esimerkkinä ovat grafiitin interkalaatioyhdisteet. Polymeerisessä hiilimonofluoridissa grafeenin π-systeemi on hajonnut interkalatoituneiden fluoriatomien aiheuttaman rakennemuutoksen vuoksi ja hiilimonofluoridi on sähköneriste. Sen sijaan interkalatoituneet metalliatomit, kuten kalium, luovuttavat elektroneja π-systeemille säilyttäen sen rakenteen, ja tällaiset interkalaatioyhdisteet ovat grafiittia parempia sähkönjohteita.


title: Interkalaatio (kemia)

text: Tasomaiset aromaattiset yhdisteet pystyvät interkalatoitumaan DNA-molekyylin kaksoiskierteen väliin ja aiheuttamaan rakenteellisen muutoksen. Tämän takia DNA:n ominaisuudet muuttuvat ja muun muassa monistuminen estyy. Interkalatoituvan molekyylin pinta-alan täytyy olla vähintään 2,8 nm ja korkeus vähemmän kuin 0,34 nm. DNA:n kanssa interkalatoituvia yhdisteitä ovat muun muassa daktinomysiini, antrasykliiniantibiootit ja eräät väriaineet, kuten etidiumbromidi ja akridiinioranssi.


title: Max Ammermann

text: Max Ammermann (5. marraskuuta 1878 – ?) oli saksalainen soutaja ja olympiamitalisti. Hän kilpaili vuoden 1900 kesäolympialaisissa Pariisissa ja oli siellä mukana saamassa pronssia perämiehellisessä nelikossa.


title: Mario Longo Dorni

text: Mario Longo Dorni (11. syyskuuta 1907 Ornavasso – 18. elokuuta 1985) oli italialainen roomalaiskatolinen piispa. Hänet vihittiin papiksi Novaran hiippakuntaan 27. kesäkuuta 1930 ja nimitettiin Pistoian hiippakunnan johtoon 24. huhtikuuta 1954. Piispaksi vihkiminen seurasi 6. kesäkuuta. Pääkonsekraattorina toimi Gilla Vincenzo Gremigni, jota avustivat Carlo Stoppa ja Francesco Fasola.


title: Mario Longo Dorni

text: Longo Dorni osallistui Vatikaanin toiseen kirkolliskokoukseen. Hän kuoli 77-vuotiaana virassa.


title: Juno Temple

text: Juno Violet Temple (s. 21. heinäkuuta 1989 Lontoo) on englantilainen näyttelijä. Hän on esiintynyt muun muassa elokuvissa "Wild Child", "Sovitus", "Dirty Girl", "Kaboom", "Tyttökoulu St. Trinian’s", "Little Birds", "Killer Joe" ja "Yön ritarin paluu".


title: Juno Temple

text: Juno Temple syntyi Lontoossa ja kasvoi Somersetissä, Englannissa. Hänen äitinsä on tuottaja Amanda Pirie ja isä elokuvaohjaaja Julien Temple. Hänellä on kaksi nuorempaa veljeä. Näyttelemisen Temple aloitti jo seitsemänvuotiaana, mutta todellinen ponnahdus elokuvamaailmaan tapahtui vuonna 2006 "Paljastavat merkinnät" -elokuvan myötä, joka oli hänen toinen elokuvansa. Temple on saanut kriitikoilta kehuja useista roolisuorituksistaan.


title: Kivakkatunturi

text: Kivakkatunturi eli Kivakka () tai "Kivakkavaara" on tunturi Kiestingin kunnassa Karjalan tasavallan luoteisosassa Venäjällä. Tunturi sijaitsee aivan Pääjärven luoteispuolella ja Paanajärven kansallispuiston itäreunalla. Tunturin huippu (499 m) on kansallispuiston tunnetuimpia näköalapaikkoja, josta on komeat näköalat erityisesti Pääjärven suuntaan.


title: Rotkometsäkerttunen

text: Rotkometsäkerttunen ("Bradypterus sylvaticus") on sirkkalintujen heimoon kuuluva varpuslintu.


title: Rotkometsäkerttunen

text: Rotkometsäkerttusta tavataan kotoperäisenä Etelä-Afrikassa. Lajin esiintymisalueet ovat pirstoutuneet ja sen kannaksi arvioidaan 3 500–15 000 yksilöä. Laji on luokiteltu varantuneeksi ja sitä uhkaa elinympäristöjen tuhoutuminen.


title: Guineanmetsäkerttunen

text: Guineanmetsäkerttunen ("Bradypterus lopezi") on sirkkalintujen heimoon kuuluva varpuslintu.


title: Guineanmetsäkerttunen

text: Guineanmetsäkerttusta tavataan Afrikan keski- ja itäosissa. Lajia on kuvattu paikallisesti yleiseksi ja se on luokiteltu elinvoimaiseksi.


title: Liitupiippu

text: Liitupiippu (myös savipiippu) on savesta valmistettu historiallinen tupakointiväline. Nimestään huolimatta liitupiippuja ei ole tehty liidusta, vaan yleensä valkoisesta savesta. Myös musta- ja punasavisia liitupiippuja valmistettiin. Liitupiiput olivat Euroopassa yleinen piipputyyppi 1500-luvulta 1800-luvulle. Erityisen suosittuja ne olivat 1600-luvulla. Piippujen pääasiallisia valmistajamaita olivat Englanti ja Alankomaat. 1900-luvun alussa savukkeiden yleistyminen hävitti aiemmin yleisen liitupiipputeollisuuden lähes kokonaan.


title: Liitupiippu

text: Liitupiiput ovat yleisyytensä vuoksi merkittävä arkeologisten kohteiden ajoittamisessa käytetty löytöryhmä.


title: Liitupiippu

text: Englannissa piipunvalmistus alkoi todennäköisesti Lontoossa pian sen jälkeen, kun tupakka saapui maahan Pohjois-Amerikasta vuonna 1558. Aivan ensimmäiset piiput edustivat todennäköisesti Pohjois-Amerikan intiaanien käyttämiä malleja, mutta klassinen valkoinen liitupiippu kehittyi vuoteen 1580 mennessä.


title: Liitupiippu

text: Englannista piipunvalmistus levisi pian englantilaisten sotilaiden mukana Hollantiin, missä se sai ensin jalansijan Amsterdamissa vuonna 1607 ja keskittyi vuodesta 1617 lähtien Goudaan. Alankomaat nousivat tärkeimmäksi piipunvalmistajaksi. Siihen vaikutti osittain maan kehittynyt keramiikkateollisuus, jonka laskusuhdanne vapautti englantilaisten piipunvalmistajien käyttöön monia polttouuneja. Piipunvalmistuksen menestystä Alankomaissa ei estänyt sekään, ettei piippuihin käytettyä hienoa valkoista savea esiintynyt siellä: korkealaatuinen savi tuotiin Englannista, Belgiasta ja Saksasta.


title: Liitupiippu

text: Vaikka useimmilla piipunvalmistusalueilla oli omat piipputyyppinsä, tuotettiin myös kansainvälisiä malleja. Yleisesti vanhimpien piippujen pesä on hyvin pieni, koska tupakka oli vielä 1600-luvun alussa kallista. Pesän koko kuitenkin kasvoi ajan myötä samalla kun piipun varsi piteni. 1740-luvulta lähtien piippujen koppia alettiin koristella kohokuvioin.


title: Liitupiippu

text: Piipunpoltto levisi jo 1600-luvun kuluessa Euroopassa kaikkiin yhteiskuntakerroksiin. Liitupiiput esiintyvätkin runsaina hollantilaisessa kultakauden taiteessa. Piippuja oli kuitenkin eri hintaisia ja laatuisia, joten liitupiiput heijastelivat yleisyydestään huolimatta omistajansa asemaa.


title: Liitupiippu

text: Liitupiippujen tuotanto saavutti Britanniassa huippunsa 1840-luvulla, ja samaan aikaan kukoisti myös Ranskassa 1790-luvulla alkanut teollisuus. 1800-luvulla ja 1900-luvun alussa liitupiippujen kuva-aiheet kilpailivat monipuolisuudessaan, ja Saksassa, Ranskassa, Alankomaissa ja Hollannissa tuotettiin mielikuvituksellisesti muotoiltuja piippuja. Piippuja koristivat muun muassa eläinkuvat, logot, purjalaivat, iskulauseet ja eri aikakausien rakennukset. Monin paikoin liitupiipun suosio romahti kuitenkin jo 1800-luvun alussa. Savukkeiden yleistyminen ensimmäisen maailmansodan jälkeen hävitti viimein liitupiippujen tuotannon lähes kokonaan, ja nykyään maailmassa toimii enää muutama liitupiipunvalmistaja. Nykyaikana liitupiiput ovat lähinnä pienen harrastajajoukon, kuten historianelävöittäjien, ylellisyystuote.


title: Liitupiippu

text: Ruotsissa liitupiipunvalmistus alkoi ilmeisesti 1660-luvulla. Jo 1650-luvulla kaksi hollantilaista sai oikeuden valmistaa Tukholmassa piippuja, mutta ei tiedetä alkoiko valmistus. Suuren mittakaavan piipunvalmistus alkoi Tukholmassa 1700-luvulla, mutta jo 1800-luvulla suuret tehtaat lakkautettiin liitupiipun suosion laskiessa. Piipunvalmistus levisi 1700-luvun lopulla Suomeenkin, ja vuosisadan kuluessa Ruotsin merkantilismia noudattanut tiukka tullipolitiikka johti siihen, että kotimaiset piiput syrjäyttivät hollantilaiset ja englantilaiset tuontipiiput.


title: Liitupiippu

text: Liitupiipun valmistus on kolmivaiheinen prosessi: siihen kuuluu saviaineksen käsittely, piipun muovaaminen ja lopuksi sen polttaminen. Puhdistetusta ja kaksi kuukautta seisseestä savesta muotoillaan piipunmallisia pitkoja, jotka leikataan tasamittaisiksi ja joiden annetaan kuivua osittain. Piippuun tehdään savukanava öljytyllä metallitikulla, minkä jälkeen piippu tikkuineen asetetaan öljyttyyn kaksipuoliseen muottiin. Lopuksi piipun pesä muotoillaan rautatulpalla ja valmis piippu irrotetaan muotista. Tämän jälkeen pinta vielä tasoitetaan, ja historiallisina aikoina tällöin myös lyötiin kopan kantaan valmistajan leima.


title: Liitupiippu

text: Historiallisen ajan kaivauksilla liitupiippujen kappaleita esiintyy usein suurina massoina. Siksi liitupiipuista on arkeologiassa suurta apua ajoituksessa tutkittaessa keskiaikaa nuorempia kohteita. Koska piiput on usein mahdollista ajoittaa jopa vuosikymmenen tarkkuudella, ne auttavat määrittämään iän muille samasta yhteydestä tehdyille löydöille. Merkittävimpiä yksittäisiä liitupiippulöytöjä on noin 250 000 käyttämätöntä piippua vuodelta 1759 käsittänyt löytö Tukholmasta. Suomessa esimerkiksi Vrouw Marian hylystä on löydetty huomattavat määrät goudalaisia liitupiippuja.


title: Tiheikkömetsäkerttunen

text: Tiheikkömetsäkerttunen ("Bradypterus barratti") on sirkkalintujen heimoon kuuluva varpuslintu.


title: Tiheikkömetsäkerttunen

text: Tiheikkömetsäkerttusta tavataan Lesothossa, Mosambikissa, Etelä-Afrikassa ja Zimbabwessa. Lajin on kuvattu olevan yleinen sopivissa elinympäristöissä ja se on luokiteltu elinvoimaiseksi.


title: Nick Bailen

text: Nicholas Daniel Bailen (s. 12. joulukuuta 1989 Fredonia, New York, Yhdysvallat) on valkovenäläis-yhdysvaltalainen jääkiekkopuolustaja, joka pelaa Ruotsin SHL-liigan Växjö Lakersissa. Pelipaikkaansa nähden varsin pienikokoinen Bailen laukoo oikealta.


title: Nick Bailen

text: Bailen pelasi vuodet 2005–2008 USHL-junioriliigaa Indiana Icen joukkueessa, jonka jälkeen hän siirtyi Bowling Greenin osavaltionyliopistojoukkueeseen. Bailen oli kaudella 2008–2009 tehoilla 6+10=16 joukkueen tehokkain puolustaja. Hän kuitenkin palasi kaudeksi 2009–2010 pelaamaan USHL:ää Indianaan, jonka tehokkain puolustaja Bailen oli tehoilla 14+27=41. Hän jakoi koko liigan puolustajien pistepörssin toisen sijan Green Bay Gamblersin David Makowskin kanssa. Bailen pelasi kauden aikana myös USHL:n tähdistöottelussa. Hänellä on hallussaan Indiana Icen seurakohtainen kaikkien aikojen runkosarjaottelu- (221) sekä jäähyennätys (420).


title: Nick Bailen

text: Vuodet 2010–2013 Bailen pelasi Rensselaer Polytechnic Instituten yliopistojoukkueessa. Hän teki siellä ensimmäisellä kaudellaan 2010–2011 yliopistosarjojen yhden kauden piste-ennätyksensä tehoilla 8+28=36, joilla Bailen oli RPI:n paras syöttäjä ja kolmanneksi paras pistemies. Hän voitti ECAC:n puolustajien pistepörssin ja sijoittui koko sarjan pistepörssissä kymmenenneksi. Bailen valittiin kauden päätteeksi ECAC:n ensimmäiseen tähdistökentälliseen. Kaudella 2011–2012 hän oli tehoilla 7+15=22 RPI:n toiseksi paras pistemies Brock Higgsin jälkeen. Viimeisellä yliopistokaudellaan 2012–2013 Bailen voitti pelipaikastaan huolimatta koko joukkueen sisäisen pistepörssin tehoilla 12+19=31. Hän jakoi myös joukkueen sisäisen maalipörssin voiton 12 osumallaan, joista seitsemän oli ylivoimamaaleja. Bailen valittiin kauden päätteeksi ECAC:n ensimmäiseen tähdistökentälliseen.


title: Nick Bailen

text: Maaliskuussa 2013 Bailen siirtyi viimeisen yliopistokautensa päätteeksi try-outille AHL-joukkue Rochester Americansin riveihin, jossa hän sai tililleen kahdeksan runkosarja- ja kolme playoff-ottelua tehden niissä kolme syöttöpistettä. Kaudeksi 2013–2014 Bailen siirtyi vuoden mittaisella sopimuksella SM-liigajoukkue Tapparaan. Hän oli tehoilla 11+21=32 koko SM-liigan puolustajien maalipörssin toinen ja pistepörssin kolmas. Bailen oli myös kevään 2014 pudotuspelien tehokkain puolustaja tehoilla 4+8=12. Hän voitti myös pudotuspelien jäähypörssin 49 minuutillaan. Bailen voitti kauden päätteeksi SM-hopeaa, valittiin SM-liigan tähdistökentälliseen ja hän oli ehdolla myös liigan parhaalle puolustajalle myönnettävän Pekka Rautakallio -palkinnon voittajaksi. Palkinto meni lopulta Kärppien Lasse Kukkoselle.


title: Nick Bailen

text: Kaudeksi 2014–2015 Bailen siirtyi vuoden mittaisella sopimuksella KHL-joukkue Dinamo Minskiin. Hän oli joukkueen tehokkain puolustaja tehoilla 11+26=37, joilla Bailen sijoittui koko liigan puolustajien pistepörssissä neljänneksi. Hänet valittiin KHL:n joulukuun kuukauden puolustajaksi. Bailen pelasi kauden aikana myös ssa. Lokakuussa 2014 hän teki kolmivuotisen jatkosopimuksen Dinamon kanssa.


title: Nick Bailen

text: Toisella KHL-kaudellaan 2015–2016 Bailen oli Dinamon tehokkain puolustaja tehoilla 6+25=31, joilla hän sijoittui KHL:n puolustajien pistepörssissä kahdeksanneksi. Alkukaudella 2016–2017 hän pelasi loukkaantumisen vuoksi vain 13 runkosarjaottelua, kunnes Bailenin sopimus Dinamon kanssa purettiin yhteisymmärryksessä joulukuussa 2016. Muutamaa päivää myöhemmin hänen ilmoitettiin siirtyvän kevääseen 2018 asti ulottuvalla sopimuksella Ruotsin SHL-liigan Växjö Lakersiin.


title: Nick Bailen

text: Bailen edusti Valko-Venäjää Pyeongchangin olympiakisojen 2018 karsinnoissa, joissa hän jakoi joukkueensa sisäisen tehotilaston kolmen muun pelaajan kanssa lukemalla +3.


title: Nick Bailen

text: Aiemmin Bailen edusti myös Yhdysvaltoja Deutschland Cupissa vuonna 2013. Turnaus päättyi joukkueen voittoon.


title: Nick Bailen

text: Elokuussa 2014 Bailen vastaanotti Valko-Venäjän kansalaisuuden, kun hänelle tarjottiin mahdollisuutta edustaa jatkossa maata maaotteluissa. Bailen sai kansalaisuuden poikkeuksellisesti nopealla aikataululla.


title: Nick Bailen

text: Myös Bailenin isoveli Eric on pelannut jääkiekkoa.


title: Maurizio Raspini

text: Maurizio Raspini (1. huhtikuuta 1892 Oleggio – 6. huhtikuuta 1972) oli italialainen roomalaiskatolinen piispa. Hänet vihittiin papiksi Novaran hiippakuntaan 22. joulukuuta 1918 ja nimitettiin Oppido Mamertinan hiippakunnan johtoon 9. toukokuuta 1953. Piispaksi vihkiminen seurasi 26. heinäkuuta. Pääkonsekraattorina toimi Gilla Vincenzo Gremigni, jota avustivat Carlo Stoppa ja Carlo Allorio.


title: Maurizio Raspini

text: Raspini erosi tehtävistään 6. tammikuuta 1965, jolloin hänet nimitettiin Sebargan titulaaripiispaksi. Hän osallistui Vatikaanin toiseen kirkolliskokoukseen.


title: Ritva Åberg

text: Ritva Mirjami Åberg (myös Ritva-Leena ja Pikku Ritva, s. 16. elokuuta 1936) on suomalainen näyttelijä. Hän tuli tunnetuksi 1940-luvulla Suomen Filmiteollisuuden palkattuna lapsinäyttelijänä. Edvin Laine etsi tuolloin Suomisen Ollin menestyksen innostamana 9–10-vuotiaita esiintymiskykyisiä poikia ja tyttöjä esiintymään elokuvissaan, joissa päärooleja tähdittäisivät lapset.


title: Ritva Åberg

text: Ritva Åberg nähtiin ensimmäisen kerran valkokankaalla 9-vuotiaana elokuvassa "Nokea ja kultaa" (1945), jossa hänellä oli Liisan osa. Hänen nimensä oli alkuteksteissä "Pikku Ritva". Elokuvan pääparina nähtiin Ansa Ikonen sekä ohjaaja Edvin Laine. Åbergin ensimmäinen pääosa oli Salme-niminen tyttö lastenseikkailussa "Pikku-Matti maailmalla" (1947). Hänen vastanäyttelijänään oli muissakin samoissa elokuvissa esiintynyt, toinen ajan suosittu lapsitähti Veli-Matti Kaitala. Alkuteksteissä heidät tunnettiin nimillä "Veli-Matti" ja "Ritva-Leena".


title: Ritva Åberg

text: Suosittu lapsitähtipari palasi valkokankaille seuraavan vuoden kesäisessä maalaiskomediassa "Onnen-Pekka", jossa Veli-Matti nähtiin Pekka Aallon roolissa ja Åberg hänen luokkatoverinaan Raijana. Arvostelijat sivuuttivat lastenelokuvan varsin vähin äänin ja ilman jyrkkiä kommentteja, mutta sen arvioitiin täyttävän paikkansa "pirteänä ja hyväntuulisena koko perheen kesähupina". "Onnen-Pekan" Raijan rooli oli Åbergin elokuvauran suurin tehtävä.


title: Ritva Åberg

text: Vuonna 1949 Åberg esiintyi vielä kahdessa filmituotannossa. Hänellä oli pieni sivuosa Edvin Laineen satuelokuvassa "Prinsessa Ruusunen" ja viimeinen iso rooli kolmannessa Veli-Matti -elokuvassa "Aaltoska orkaniseeraa".


title: Borneonmetsäkerttunen

text: Borneonmetsäkerttunen ("Locustella accentor") on sirkkalintujen heimoon kuuluva varpuslintu.


title: Borneonmetsäkerttunen

text: Borneonmetsäkerttusta tavataan kotoperäisenä Malesiassa. Lajia on kuvattu melko yleiseksi ja se on luokiteltu elinvoimaiseksi.


title: Ersilio Menzani

text: Ersilio Menzani (28. joulukuuta 1872 Mongardino – 30. kesäkuuta 1961) oli italialainen roomalaiskatolinen arkkipiispa. Hänet vihittiin papiksi 29. kesäkuuta 1895 ja nimitettiin Piacenzan hiippakunnan johtoon 16. joulukuuta 1920. Piispaksi vihkiminen seurasi 25. tammikuuta 1921. Pääkonsekraattorina toimi paavi Benedictus XV, jota avustivat Giovanni Battista Nasalli Rocca di Corneliano ja Agostino Zampini.


title: Ersilio Menzani

text: 17. marraskuuta 1945 Menzani sai arkkipiispan henkilökohtaisen arvonimen. Hän kuoli 88-vuotiaana virassa.


title: Filippiinienmetsäkerttunen

text: Filippiinienmetsäkerttunen ("Locustella caudata") on sirkkalintujen heimoon kuuluva varpuslintu.


title: Filippiinienmetsäkerttunen

text: Filippiinienmetsäkerttusta tavataan kotoperäisenä Filippiineillä. Sen kannan kokoa ei tiedetä, mutta lajin on raportoitu olevan yleinen 2 000–3 600 metrin korkeudella. Se on luokiteltu elinvoimaiseksi.


title: Vuorimetsäkerttunen

text: Vuorimetsäkerttunen ("Locustella mandelli") on sirkkalintujen heimoon kuuluva varpuslintu.


title: Vuorimetsäkerttunen

text: Vuorimetsäkerttusta tavataan Bhutanissa, Kiinassa, Intiassa, Laosissa, Myanmarissa, Thaimaassa ja Vietnamissa. Lajin kokonaispopulaatiota ei tiedetä, mutta sen on kuvattu olevan melko runsas Intian koillisosissa, yleinen osissa Kiinaa ja paikallisesti yleinen Kaakkois-Aasiassa. Laji on luokiteltu elinvoimaiseksi.


title: Vuorimetsäkerttunen

text: Vuorimetsäkerttunen elää pensaikkoalueilla ja avoimissa metsissä. Pesimäaikana sitä tavataan vuoristoissa, mutta pesimäajan ulkopuolella se laskeutuu alangoille.


title: Lastani ette saa

text: Lastani ette saa ("Not Without My Daughter") on vuonna 1991 ensi-iltansa saanut Brian Gilbertin ohjaama tositapahtumiin perustuva jännityselokuva.


title: Lastani ette saa

text: Amerikkalais-iranilainen perhe matkustaa Yhdysvalloista lomalle tapaamaan miehen sukulaisia. Loma muuttuukin painajaiseksi, koska mies päättääkin, että koko perheen pitää jäädä asumaan Iraniin. Käytännössä vaimo ja tytär ovat miehen vankeja. Vaimo pääsee kuitenkin pakenemaan tytär mukanaan.


title: Ugandanmetsäkerttunen

text: Ugandanmetsäkerttunen ("Bradypterus carpalis") on sirkkalintujen heimoon kuuluva varpuslintu.


title: Ugandanmetsäkerttunen

text: Ugandanmetsäkerttusta tavataan Burundissa, Kongon demokraattisessa tasavallassa, Keniassa, Ruandassa, Tansaniassa, Ugandassa ja Sambia. Lajin kokonaispopulaatiota ei tiedetä, mutta sen on kuvattu olevan paikallisesti yleinen Keski- ja Itä-Ruandassa. Ugandanmetsäkerttunen on luokiteltu elinvoimaiseksi.


title: Syke ei sammu

text: Syke ei sammu ("All That Jazz") on Bob Fossen ohjaama, osittain omaelämäkerrallinen musikaalifantasia vuodelta 1979. Elokuvaa inspiroivat Fossen kokemukset ajalta, jolloin hän yritti kovasti leikata elokuvaansa "Lenny" samaan aikaan kun ohjasi "Chicago"-musikaalia.


title: Syke ei sammu

text: Elokuva kertoo Joe Gideonista, joka on koreografi, tanssija sekä teatteri- ja elokuvaohjaaja. Hän käyttää huumeita ja käy naisissa. Saatuaan sydänkohtauksen hän käy sairaalassa läpi kuoleman viisi vaihetta – viha, kieltäminen, tinkiminen, masennus ja hyväksyminen – samalla kun hän kuvittelee musikaalinumeroita elämänsä eri vaiheilta.Elokuva oli menestys, ja se voitti muun muassa Cannesin elokuvajuhlien arvostetun Kultaisen palmun. Se oli ehdolla yhdeksässä Oscar-kategoriassa ja voitti neljä palkintoa. Elokuva palkittiin myös useilla Bafta-palkinnoilla ja Golden Globeilla."Video-oppaassa" vuodelta 1994 Bello Romano kutsuu elokuvaa omituisen itseironiseksi omaelämäkerraksi ja Fellinin "8½:n" uusversioksi. Hän antaa elokuvalle kolme tähteä viidestä, mikä vastaa sanallista arviota ”hyvä”. "VideoHound’s Golden Movie Retriever" pitää elokuvaa Roy Scheiderin parhaana roolityönä ja antaa sille kolme ja puoli tähteä neljästä.


title: Idlewild (elokuva)

text: Idlewild on vuonna 2006 ensi-iltansa saanut Bryan Barberin ohjaama ja käsikirjoittama elokuvamusikaali. Elokuvan musiikki on rapduo OutKastin tuotantoa.


title: Idlewild (elokuva)

text: Elokuva sijoittuu vuoteen 1935, jossa suosittua klubia pyörittävä Rooster joutuu kamppailemaan paikkaa havittelevia gangstereita vastaan. Samalla pianisti Percival rimpuilee elämänsä rakkauden ja isäänsä kohtaan tuntemien velvollisuuksien välillä.


title: Idlewild (elokuva)

text: Elokuvan musiikin on kirjoittanut ja esittänyt OutKast. Hip-hop-, funk- ja soul-tyylit ovat tahallaan anakronistisia, tosin blues ja jazz-musiikkia on käytetty myöskin. Suurin osa elokuvan kappaleista on otettu albumeilta Big Boi and Dre Present... Outkast ja Speakerboxxx/The Love Below tehden siitä ns. jukebox-musikaalin. Hinton Battle teki koreografiat tanssikohtauksiin.


title: Ruohometsäkerttunen

text: Ruohometsäkerttunen ("Locustella tacsanowskia") on kerttujen heimoon kuuluva varpuslintu.


title: Ruohometsäkerttunen

text: Ruohometsäkerttusta tavataan pesivänä Itä-Aasiassa ja talvehtivana etelämpänä Kaakkois-Aasiassa. Lajin kannan kokoa ei tiedetä, mutta sen on raportoitu olevan paikallisesti yleinen, ja se on luokiteltu elinvoimaiseksi.


title: Härän merkki

text: Härän merkki on Turun Härkämäessä sijaitseva Johan Verkerkin valotaideteos, joka paljastettiin Turun kulttuuripääkaupunkivuoden alussa 16. tammikuuta 2011.


title: Härän merkki

text: Valoteos on kiinnitetty asunto-osakeyhtiö Pyytin tornitalon päätyyn. Kauas näkyvä, Härän tähtikuviota mukaileva teos muodostuu 505 sinisestä ja 370 valkoisesta led-valosta.


title: Härän merkki

text: Teoksen pystytystalkoihin osallistunut Härkämäkiseura lahjoitti teoksen Turun kaupungin taidekokoelmiin.


title: Himalajanmetsäkerttunen

text: Himalajanmetsäkerttunen ("Locustella major") on sirkkalintujen heimoon kuuluva varpuslintu.


title: Himalajanmetsäkerttunen

text: Himalajanmetsäkerttusta tavataan Kiinassa, Intiassa, Pakistanissa ja Tadžikistanissa. Lajin on raportoitu olevan melko harvinainen ja se on luokiteltu silmälläpidettäväksi. Sitä uhkaavat elinympäristömuutokset.


title: Vaarallista peliä

text: Vaarallista peliä () on vuonna 1931 ensi-iltansa saanut Frank Tuttlen ohjaama ja B. P. Schulbergin tuottama yhdysvaltalainen komediaelokuva, jonka pääosissa ovat Clara Bow, Norman Foster ja Stuart Erwin. Paramount Pictures toimi elokuvan tuotantoyhtiönä ja jakelijana.


title: Vaarallista peliä

text: "Vaarallista peliä" -elokuvan käsikirjoittivat Salisbury Field, George Marion Jr. ja Viola Brothers Shore. Elokuva kuvattiin työnimellä "Usherette" syys-lokakuussa vuonna 1930. "Vaarallista peliä" sai ensi-iltansa Yhdysvalloissa 16. tammikuuta vuonna 1931. Suomessa elokuva julkaistiin 22. marraskuuta vuonna 1931. "Vaarallista peliä" oli vuoden 1931 menestyneimpiä elokuvia Yhdysvalloissa. "Vaarallista peliä" on julkaistu VHS:lle ja DVD:lle.


title: Vaarallista peliä

text: "Vaarallista peliä" kertoo teatterissa työskentelevästä paikannäyttäjätytöstä Helen "Bunny" O’Daysta (Clara Bow), josta vahingossa tulee yksityisen peliluolan emäntä. Hänelle syttyy romanssi hulttion uhkapelurin kanssa.


title: Fibonacci Sequence 1–55

text: Fibonacci Sequence 1–55 on Turku Energia Oy:n voimalaitoksen savupiipun kylkeen ripustettu italialaisen Mario Merzin valoteos, joka paljastettiin Turun Linnankatu 65:ssä toukokuussa 1994. 35 metriä korkea, neonvaloputkista muodostuva teos koostuu Fibonaccin lukujonon kymmenestä ensimmäisestä luvusta 1, 1, 2, 3, 5, 8, 13, 21, 34 ja 55. Fibonaccin lukujonossa sarjan kukin luku on kahden edellisen luvun summa.


title: Fibonacci Sequence 1–55

text: Teos oli ensimmäinen ”Turku – eurooppalainen kuvanveistokaupunki” -ympäristötaideprojektin puitteissa paljastettu taideteos. Merz loi vastaavanlaisia teoksia myös New Yorkin Guggenheim-museoon vuonna 1990, Pariisin Pompidou-keskukseen 1981 ja Kölnin Ludwig-museoon 1986. Turun numerosarja on Merzin kookkain julkinen taideteos.


title: Peter Meinert Nielsen

text: Peter Meinert Nielsen (s. 24. toukokuuta 1966 Grenaa) on tanskalainen entinen maantiepyöräilijä. Hän ajoi ammattilaisena vuosina 1990–2000 edustaen muun muassa alankomaalaista TVM-tallia ja yhdysvaltalaista US Postal Service Teamia.


title: Peter Meinert Nielsen

text: Nielsen voitti maansa mestaruuden amatöörien aika-ajossa kolmesti peräkkäin vuosina 1987–1989. Hän osallistui lajissa myös vuoden 1988 olympialaisiin, joissa hän jäi 74. sijalle. Nielsen siirtyi ammattilaiseksi 1990 ja kilpaili viidesti Ranskan ympäriajossa, jossa hänen paras henkilökohtainen sijoituksensa oli 45. tila.


Sound of Guitar – Kari Hillo soittaa Kuoppamäkeä (BLU-LP 148) on Kari Hillon vuonna 1972 ilmestynyt ensimmäinen sooloalbumi. Sen julkaisi Blue Master. Albumi sisältää Jukka Kuoppamäen kappaleita instrumentaalisesti sähkökitaralla tulkittuina versioina. Säestäjänä albumilla toimi Castanja -yhtye.


title: Sound of Guitar – Kari Hillo soittaa Kuoppamäkeä

text: Kaikki kappaleet on säveltänyt Jukka Kuoppamäki.


text: A-puoliB-puoli


title: Rinnemetsäkerttunen

text: Rinnemetsäkerttunen ("Locustella seebohmi") on sirkkalintujen heimoon kuuluva varpuslintu.


title: Rinnemetsäkerttunen

text: Rinnemetsäkerttusta tavataan vain Luzonin saarella Filippiineillä. Lajin ei kuitenkaan uskota olevan harvinainen, mutta sitä on kuvattu vaikeasti havaittavaksi ja se on muutenkin huonosti tunnettu. Se on kuitenkin luokiteltu elinvoimaiseksi.